Γραφείο 1o: Αγιάσματος 15, Αγ.Παρασκευή, 64100, Ν. Καβάλας - Ελευθερούπολη\nΚιν: 6973 408352\nΛογοθεραπεία είναι η επιστήμη που στόχο έχει την πρόληψη, αξιολόγηση και θεραπεία της ανθρώπινης επικοινωνίας και των διαταραχών που συνδέονται με αυτήν. Μέσα σ’ αυτό το γενικό πλαίσιο περικλείονται όλες οι λειτουργίες που έχουν σχέση με την κατανόηση και την έκφραση του προφορικού και γραπτού λόγου.\nΛογοθεραπευτική παρέμβαση μπορεί να γίνει σε άτομα κάθε ηλικίας τα οποία πιθανόν να εμφανίζουν κάποια από τα παρακάτω προβλήματα:\nΔιαταραχές άρθρωσης και φωνητικές διαταραχές:\nΔιαταραχές στη ροή της ομιλίας:\nΕπιβράδυνση στη γλωσσική εξέλιξη και διαταραχές λόγου:\nΩς προς το περιεχόμενο (σημασιολογία)\nΩς προς τη χρήση (πραγματολογία)\nΩς προς τη δομή (φωνολογία, μορφολογία, σύνταξη)\nΔιαταραχή Ελλειμματικής Προσοχής- Υπερκινητικότητα.\nΣχιστιών χειλέων, υπερώας.\nΑφασίες ενηλίκων (εγκεφαλικά επεισόδια, κρανιοεγκεφαλικές κακώσεις)\nΣυντήρηση του λόγου στις επίκτητες βαρηκοΐες\nΠαρέμβαση στα άτομα με κοχλιακά εμφυτεύματα\nΓλωσσικά προβλήματα που προκύπτουν από:\nΝοητική υστέρηση (λόγω διαφόρων συνδρόμων π.χ Down).\nΤο κάθε παιδί μαθαίνει να μιλά με το δικό του ρυθμό. Υπάρχει, ωστόσο μία κοινή πορεία που τα παιδιά ακολουθούν. Έτσι, είναι δυνατόν να ελεγχθεί σε μικρή ηλικία αν η ανάπτυξη του λόγου και της ομιλίας ακολουθεί την αναμενόμενη πορεία.\nΕίμαι βέβαιη, πως όλοι γνωρίζουμε ότι η έγκαιρη διάγνωση οδηγεί σε έγκαιρη θεραπεία - αντιμετώπιση. Γι’ αυτό στο χέρι σας είναι να αποτρέψετε την πιθανή επέκταση κάποιας διαταραχής της ομιλίας ή ακόμη και τη δημιουργία επιπρόσθετων ψυχολογικών προβλημάτων αλλά και προβλημάτων συμπεριφοράς. Σύνηθες φαινόμενο είναι τα παιδιά που εμφανίζουν κάποια διαταραχή λόγου ή μαθησιακές δυσκολίες να μη συμμετέχουν στο μάθημα μέσα στην τάξη, είτε διότι ντρέπονται να μιλήσουν είτε διότι αδυνατούν να εκφραστούν σωστά.\nΑξίζει να ευαισθητοποιηθούμε και να τους δώσουμε την ευκαιρία να μην νιώθουν διαφορετικοί από τους συμμαθητές τους.\nΟνομάζομαι Σκλαρή Ανδρεανή. Γεννήθηκα το 1983 στην Ελευθερούπολη Καβάλας ενώ μεγάλωσα στην Νικήσιανη του δήμου Παγγαίου Καβάλας. Το 2007 αποφοίτησα από το τμήμα Λογοθεραπείας της Σχολής Επαγγελμάτων Υγείας και Πρόνοιας του Τεχνολογικού Εκπαιδευτικού Ιδρύματος (ΤΕΙ) Ηπείρου, στα Ιωάννινα.\nΑπό τον Μάρτιο του 2008 έως σήμερα διατηρώ Γραφείο Λογοθεραπείας όπου παρέχεται αξιολόγηση, συμβουλευτική και θεραπευτική παρέμβαση τόσο σε παιδιά όσο και σε ενηλίκους. Από τον Φεβρουάριο του 2010 ως το τέλος της σχολικής χρονιάς διατέλεσα ωρομίσθια λογοθεραπεύτρια στο Ειδικό Δημοτικό Σχολείο Κομοτηνής της Διεύθυνσης Πρωτοβάθμιας και Δευτεροβάθμιας εκπαίδευσης Ανατολικής Μακεδονίας και Θράκης. Αυτό το χρονικό διάστημα αξιολογήθηκαν τα παιδιά και πραγματοποιήθηκε θεραπευτική αντιμετώπιση αυτών που αντιμετώπιζαν προβλήματα ακοής, νοητική υστέρηση, αυτισμό και νευρολογικές διαταραχές. Ακόμη, εργάστηκα σε κέντρο λογοθεραπείας στην Καβάλα για δεκαπέντε μήνες.\n• "Σύγχρονα ερευνητικά Δεδομένα στη Γλώσσα και στη Δυσλεξία: Παθολογία, Διδακτική Παρέμβαση και Αποκατάσταση" πρόγραμμα διάρκειας 200 ωρών\n• Σύστημα γραφής και ανάγνωσης Τυφλών Braille\n• "Τα αίτια των δυσκολιών στη συμπεριφορά παιδιών και εφήβων και τρόποι αντιμετώπισης". Σεμινάριο (32) ωρών,\n• Βασική Κατάρτιση στο PECS\n• "Στόμα: Επίδραση στην Αισθητηριακή Ολοκλήρωση και Στάση του Σώματος- Το σύστημα M.O.R.E "Σεμινάριο 20 ωρών,\n• "Διαταραχές επικοινωνίας και λόγου στον Αυτισμό"\n• "5ο Παγκόσμιο Συνέδριο Δυσλεξίας, The Olympics of Dyslexia"\n• "Ο ρόλος του λογοθεραπευτή στη σύγχρονη λογοθεραπευτική αγωγή"\n• "Δυσλεξία και Πολυγλωσσικό Περιβάλλον στην Κοινωνία της Πληροφορίας "\n• "Το παζλ του Αυτισμού"\nΠραγματοποίηση ενημερωτικών διαλέξεων σε δημοτικά σχολεία και δημοσίευση άρθρων σε περιοδικό που απευθύνεται σε γονείς.\nΕιδικοτητα [--- Επιλέξτε ---] Αγγειολόγοι Αγγειοχειρουργοί Αιματολόγοι Αισθητική - Ομορφιά Ακουστικά Βαρηκοϊας Ακτινολόγοι Αλλεργιολόγοι Αναισθησιολόγοι - Ιατροί Πόνου Ανάλυση Μαλλιών & Ιχνοστοιχείων Αντικαπνιστικά Κέντρα Ασθενοφόρα Ασφάλειες Ζωής Βελονιστές Βιολογικά προιόντα Γαστρεντερολόγοι Γενικοί Ιατροί Γενικοί Χειρουργοί Γναθοχειρουργοί Γραφεία Τελετών Γυμναστήρια / Αθλητικοί Σύλλογοι Δερματολόγοι - Αφροδισιολόγοι Διαβητολόγοι Διαιτολόγοι - Διατροφολόγοι Είδη Ατομικής Υγειινής Εμφύτευση Μαλλιών Ενδοδοντολόγοι Ενδοκρινολόγοι Επισκευή Ιατροτεχνολογικού Εξοπλισμού Ηπατολόγος Θωρακοχειρουργοί Ιατρ. Διαγνωστικά Κέντρα - Μικροβιολογικά Εργ. Ιατρικά Ορθοπαιδικά Eίδη - Μηχα/τα & Συσκευές Ιατροδικαστές Καλλωπισμός Κατοικίδιων Καρδιολόγοι Κέντρα Ειδικής Αγωγής & Ψυχικής Υγείας Κινησιοθεραπευτές Κλινικές - Θεραπευτήρια Κτηνίατροι - Κλινικές και Είδη Ζώων Κυτταρολόγοι Λογοθεραπευτές - Εργοθεραπευτές Μαιευτήρες - Γυναικολόγοι Μαστολόγοι Μικροβιολόγοι Νευρολόγοι Νευροχειρουργοί Νεφρολόγοι Νοσηλεία κατ' οίκον Νοσοκομεία Ογκολόγοι - Ακτινοθεραπευτές Οδοντίατροι Οδοντοτεχνίτες Ομοιοπαθητικοί - Εναλ/κες Θεραπείες Οπτικά Ορθοδοντικοί Ορθοπεδικοί Οστεοπαθητικοί Ουρολόγοι Οφθαλμίατροι Παθολογοανατόμοι Παθολόγοι Παθολόγοι - Ογκολόγοι Παιδίατροι Παιδοδοντίατροι Παιδοορθοπαιδικός Παιδοχειρουργοί Παιδοψυχίατροι Περιοδοντολόγοι Περούκες Πλαστικοί Χειρουργοί Πνευμονολόγοι - Φυματιολόγοι Ποδολόγοι Προτεινόμενα Ξενοδοχεία & Καταλύματα Πυρηνικοί Ιατροί Ρευματολόγοι Ρεφλεξολόγοι Στοματολόγοι Στρώματα ορθοπεδικά Σύμβουλοι Υγιεινής Σύμβουλοι Ψυχικής Υγείας Υπερηλίκων Οίκοι Φαρμακεία Φαρμακευτικές Εταιρείες & Προϊόντα Φυσίατροι Φυσικοθεραπευτές Φυσικοπαθητικός Χειροπρακτική Χειρουργοί Ενδοκρινών Αδένων Ψυχιατρικές Κλινικές Ψυχίατροι - Ψυχοθεραπευτές Ψυχολόγοι Ωτορινολαρυγγολόγοι Περιοχη [--- Επιλέξτε ---] Αργοσαρωνικός - Αργοσαρωνικός - Αγκίστρι - Αργοσαρωνικός - Αίγινα - Αργοσαρωνικός - Πόρος - Αργοσαρωνικός - Σαλαμίνα - Αργοσαρωνικός - Σπέτσες - Αργοσαρωνικός - Ύδρα Βόρειο & Ανατολικό Αιγαίο - Βόρειο & Ανατολικό Αιγαίο - Ικαρία - Βόρειο & Ανατολικό Αιγαίο - Λέσβος - Βόρειο & Ανατολικό Αιγαίο - Λήμνος - Βόρειο & Ανατολικό Αιγαίο - Σάμος - Βόρειο & Ανατολικό Αιγαίο - Χίος Δωδεκάνησα - Δωδεκάνησα - Kάρπαθος - Δωδεκάνησα - Αστυπάλαια - Δωδεκάνησα - Κάλυμνος - Δωδεκάνησα - Καστελόριζο - Δωδεκάνησα - Κως - Δωδεκάνησα - Λειψοί - Δωδεκάνησα - Λέρος - Δωδεκάνησα - Πάτμος - Δωδεκάνησα - Ρόδος - Δωδεκάνησα - Σύμη - Δωδεκάνησα - Τήλος Επτάνησα - Επτάνησα - Ζάκυνθος - Επτάνησα - Ιθάκη - Επτάνησα - Κέρκυρα - Επτάνησα - Κεφαλλονιά - Επτάνησα - Κύθηρα - Επτάνησα - Λευκάδα - Επτάνησα - Παξοί Κρήτη - Κρήτη - Ηράκλειο - Κρήτη - Ιεράπετρα - Κρήτη - Λασίθι - Κρήτη - Ρέθυμνο - Κρήτη - Σητεία - Κρήτη - Χανιά Κυκλάδες - Κυκλάδες - Αμοργός - Κυκλάδες - Ανάφη - Κυκλάδες - Άνδρος - Κυκλάδες - Ηρακλειά - Κυκλάδες - Ηρακλειά - Κυκλάδες - Ιος (Ιως) - Κυκλάδες - Κέα (Τζιά) - Κυκλάδες - Κουφονήσια - Κυκλάδες - Κύθνος - Κυκλάδες - Μήλος - Κυκλάδες - Μύκονος - Κυκλάδες - Νάξος - Κυκλάδες - Πάρος - Κυκλάδες - Σαντορίνη - Κυκλάδες - Σέριφος - Κυκλάδες - Σίφνος - Κυκλάδες - Σύρος - Κυκλάδες - Τήνος - Κυκλάδες - Φολέγανδρος Κύπρος - Κύπρος - Πάφος Ν. Αιτωλοακαρνανίας - Ν. Αιτωλοακαρνανίας - Αγρίνιο - Ν. Αιτωλοακαρνανίας - Αμφιλοχία - Ν. Αιτωλοακαρνανίας - Βόνιτσα - Ν. Αιτωλοακαρνανίας - Θέρμo - Ν. Αιτωλοακαρνανίας - Μενίδι - Ν. Αιτωλοακαρνανίας - Μεσσολόγγι - Ν. Αιτωλοακαρνανίας - Ναύπακτος - Ν. Αιτωλοακαρνανίας - Στράτος Ν. Αργολίδας - Ν. Αργολίδας - Αργος - Ν. Αργολίδας - Ερμιόνη - Ν. Αργολίδας - Κρανίδι - Ν. Αργολίδας - Λυγουριό - Ν. Αργολίδας - Ναύπλιο Ν. Αρκαδίας - Ν. Αρκαδίας - Βαλτεσίνικο - Ν. Αρκαδίας - Βυτίνα - Ν. Αρκαδίας - Καρύταινα - Ν. Αρκαδίας - Λαγκάδια - Ν. Αρκαδίας - Λεβίδι - Ν. Αρκαδίας - Λεωνίδιο - Ν. Αρκαδίας - Μεγαλόπολη - Ν. Αρκαδίας - Τρίπολη - Ν. Αρκαδίας - Τυρός Ν. Αρτας - Ν. Αρτας - Αρτα Ν. Αττικής - Ν. Αττικής - Αγ. Ελευθέριος - Ν. Αττικής - Αγ. Παρασκευή - Ν. Αττικής - Αγ. Στέφανος - Ν. Αττικής - Αγ.Ανάργυροι - Ν. Αττικής - Αγ.Βαρβάρα - Ν. Αττικής - Αγ.Δημήτριος - Ν. Αττικής - Άγιος Λουκάς - Ν. Αττικής - Αγκίστρι - Ν. Αττικής - Αθήνα (Κέντρο) - Ν. Αττικής - Αιγάλεω - Ν. Αττικής - Άλιμος - Ν. Αττικής - Αμπελόκηποι - Ν. Αττικής - Ανάβυσσος - Ν. Αττικής - Άνοιξη - Ν. Αττικής - Άνω Ηλιούπολη - Ν. Αττικής - Άνω Λιόσια - Ν. Αττικής - Άνω Πατήσια - Ν. Αττικής - Αργυρούπολη - Ν. Αττικής - Αρτέμιδα - Ν. Αττικής - Ασπρόπυργος - Ν. Αττικής - Αυλώνα - Ν. Αττικής - Αχαρναί - Ν. Αττικής - Βάρη - Ν. Αττικής - Βάρκιζα - Ν. Αττικής - Βίλλια - Ν. Αττικής - Βούλα - Ν. Αττικής - Βουλιαγμένη - Ν. Αττικής - Βριλήσσια - Ν. Αττικής - Βύρωνας - Ν. Αττικής - Γαλάτσι - Ν. Αττικής - Γέρακας - Ν. Αττικής - Γκάζι - Ν. Αττικής - Γκύζη - Ν. Αττικής - Γλυκά Νερά - Ν. Αττικής - Γλυφάδα - Ν. Αττικής - Γουδή - Ν. Αττικής - Δάφνη - Ν. Αττικής - Ελευσίνα - Ν. Αττικής - Ελληνικό - Ν. Αττικής - Εξάρχεια - Ν. Αττικής - Ζεφύρι - Ν. Αττικής - Ζωγράφου - Ν. Αττικής - Ηλιούπολη - Ν. Αττικής - Θησείο - Ν. Αττικής - Ίλιον - Ν. Αττικής - Ιλίσια - Ν. Αττικής - Καισαριανή - Ν. Αττικής - Καλαμάκι - Ν. Αττικής - Καλλιθέα - Ν. Αττικής - Καλύβια - Ν. Αττικής - Καματερό - Ν. Αττικής - Καπανδρίτι - Ν. Αττικής - Καρέας - Ν. Αττικής - Κάτω Πατήσια - Ν. Αττικής - Κερατέα - Ν. Αττικής - Κηφισιά - Ν. Αττικής - Κολωνάκι - Ν. Αττικής - Κολωνός - Ν. Αττικής - Κορωπί - Ν. Αττικής - Κουκάκι - Ν. Αττικής - Κρυονέρι - Ν. Αττικής - Κυψέλη - Ν. Αττικής - Λαγονήσι - Ν. Αττικής - Λαμπρινή - Ν. Αττικής - Λαύριο - Ν. Αττικής - Λυκόβρυση - Ν. Αττικής - Μάνδρα - Ν. Αττικής - Μαραθώνας - Ν. Αττικής - Μαρκόπουλο - Ν. Αττικής - Μαρούσι - Ν. Αττικής - Μέγαρα - Ν. Αττικής - Μελίσσια - Ν. Αττικής - Μεταμόρφωση - Ν. Αττικής - Ν. Ιωνία - Ν. Αττικής - Ν. Μάκρη - Ν. Αττικής - Ν. Σμύρνη - Ν. Αττικής - Ν. Φάληρο - Ν. Αττικής - Ν.Ερυθραία - Ν. Αττικής - Ν.Ηράκλειο - Ν. Αττικής - Ν.Κόσμος - Ν. Αττικής - Ν.Πεντέλη - Ν. Αττικής - Ν.Φιλαδέλφεια - Ν. Αττικής - Ν.Φιλοθέη - Ν. Αττικής - Ν.Ψυχικό - Ν. Αττικής - Π. Ηράκλειο - Ν. Αττικής - Π.Πεντέλη - Ν. Αττικής - Π.Φάληρο - Ν. Αττικής - Π.Ψυχικό - Ν. Αττικής - Παγκράτι - Ν. Αττικής - Παιανία - Ν. Αττικής - Παλλήνη - Ν. Αττικής - Παπάγου - Ν. Αττικής - Πατήσια - Ν. Αττικής - Περιστέρι - Ν. Αττικής - Πετράλωνα - Ν. Αττικής - Πετρούπολη - Ν. Αττικής - Πεύκη - Ν. Αττικής - Πικέρμι - Ν. Αττικής - Πόρτο Ράφτη - Ν. Αττικής - Ραφήνα - Ν. Αττικής - Ροδόπολη - Ν. Αττικής - Σαρωνίδα - Ν. Αττικής - Σεπόλια - Ν. Αττικής - Σπάτα - Ν. Αττικής - Σχοινιά - Ν. Αττικής - Ταύρος - Ν. Αττικής - Υμηττός - Ν. Αττικής - Φιλοθέη - Ν. Αττικής - Φυλή - Ν. Αττικής - Χαϊδάρι - Ν. Αττικής - Χαλάνδρι - Ν. Αττικής - Χολαργός - Ν. Αττικής - Ψυχικό - Ν. Αττικής - Ωρωπός Ν. Αχαΐας - N. Αχαΐας - Αίγιο - N. Αχαΐας - Διακοφτό - N. Αχαΐας - Καλάβρυτα - N. Αχαΐας - Κάτω Αχαΐα - N. Αχαΐας - Πάτρα - N. Αχαΐας - Ρίο - Ν. Αχαΐας - Λόγγος Ν. Βοιωτίας - Ν. Βοιωτίας - Αράχωβα - Ν. Βοιωτίας - Δήλεσι - Ν. Βοιωτίας - Δίστομο - Ν. Βοιωτίας - Θήβα - Ν. Βοιωτίας - Καπαρέλι - Ν. Βοιωτίας - Λιβαδειά Ν. Γρεβενών - Ν. Γρεβενών - Γρεβενά Ν. Δράμας - Ν. Δράμας - Δράμα Ν. Εβρου - Ν. Εβρου - Αλεξανδρούπολη - Ν. Εβρου - Διδυμότειχο - Ν. Εβρου - Ορεστιάδα - Ν. Εβρου - Φέρες Ν. Ευβοίας - Ν. Ευβοίας - Αλιβέρι - Ν. Ευβοίας - Αμάρυνθος - Ν. Ευβοίας - Ερέτρια - Ν. Ευβοίας - Ιστιαία - Ν. Ευβοίας - Κάρυστος - Ν. Ευβοίας - Κονίστρες - Ν. Ευβοίας - Κύμη - Ν. Ευβοίας - Λ.Αιδηψού - Ν. Ευβοίας - Λίμνη - Ν. Ευβοίας - Μαντούδι - Ν. Ευβοίας - Νέα Στύρα - Ν. Ευβοίας - Ροβιές - Ν. Ευβοίας - Σκύρος - Ν. Ευβοίας - Χαλκίδα - Ν. Ευβοίας - Ψαχνά Ν. Ευρυτανίας - Ν. Ευρυτανίας - Καρπενήσι Ν. Ηλείας - Ν. Ηλείας - Αμαλιάδα - Ν. Ηλείας - Αρχαία Ολυμπία - Ν. Ηλείας - Βάρδα - Ν. Ηλείας - Γαστούνη - Ν. Ηλείας - Ζαχάρω - Ν. Ηλείας - Κρέστενα - Ν. Ηλείας - Κυλλήνη - Ν. Ηλείας - Πύργος - Ν. Ηλείας - Σαβάλια Ν. Ημαθίας - Ν. Ημαθίας - Αγκαθιά - Ν. Ημαθίας - Αλεξάνδρεια - Ν. Ημαθίας - Βέροια - Ν. Ημαθίας - Μελίκη - Ν. Ημαθίας - Ν. Νικομήδεια - Ν. Ημαθίας - Νάουσα - Ν. Ημαθίας - Πλατύ Ν. Θεσπρωτίας - Ν. Θεσπρωτίας - Ηγουμενίτσα - Ν. Θεσπρωτίας - Σύβοτα Ν. Θεσσαλονίκης - Ν. Θεσσαλονίκης - Αγ.Αθανάσιος - Ν. Θεσσαλονίκης - Αγ.Σοφία - Ν. Θεσσαλονίκης - Αμπελόκηποι - Ν. Θεσσαλονίκης - Ανάληψη - Ν. Θεσσαλονίκης - Άνω Ηλιούπολη - Ν. Θεσσαλονίκης - Διαβατά - Ν. Θεσσαλονίκης - Εξοχή - Ν. Θεσσαλονίκης - Ευκαρπία - Ν. Θεσσαλονίκης - Εύοσμος - Ν. Θεσσαλονίκης - Θέρμη - Ν. Θεσσαλονίκης - Θεσσαλονίκη (Κέντρο) - Ν. Θεσσαλονίκης - Καλαμαριά - Ν. Θεσσαλονίκης - Κουφάλια - Ν. Θεσσαλονίκης - Μενεμένη - Ν. Θεσσαλονίκης - Νεάπολη - Ν. Θεσσαλονίκης - Πανόραμα - Ν. Θεσσαλονίκης - Περαία - Ν. Θεσσαλονίκης - Πεύκα - Ν. Θεσσαλονίκης - Πλαγιάρι - Ν. Θεσσαλονίκης - Πολίχνη - Ν. Θεσσαλονίκης - Πυλαία - Ν. Θεσσαλονίκης - Σταυρούπολη - Ν. Θεσσαλονίκης - Τούμπα - Ν. Θεσσαλονίκης - Τριανδρία - Ν. Θεσσαλονίκης - Χαριλάου - Ν. Θεσσαλονίκης - Ωραιόκαστρο Ν. Ιωαννίνων - Ν. Ιωαννίνων - Ζαγόρια - Ν. Ιωαννίνων - Ιωάννινα - Ν. Ιωαννίνων - Κόνιτσα - Ν. Ιωαννίνων - Μέτσοβο Ν. Καβάλας - Ν. Καβάλας - Ελευθερούπολη - Ν. Καβάλας - Θάσος - Ν. Καβάλας - Καβάλα - Ν. Καβάλας - Κρυνίδες - Ν. Καβάλας - Χρυσούπολη Ν. Καρδίτσας - Ν. Καρδίτσας - Καρδίτσα Ν. Καστοριάς - Ν. Καστοριάς - Καστοριά Ν. Κιλκίς - Ν. Κιλκίς - Κιλκίς Ν. Κοζάνης - Ν. Κοζάνης - Κοζάνη - Ν. Κοζάνης - Πτολεμαΐδα Ν. Κορινθίας - Ν. Κορινθίας - Αγ. Θεόδωροι - Ν. Κορινθίας - Γαλατάς - Ν. Κορινθίας - Ισθμια - Ν. Κορινθίας - Καστανιά - Ν. Κορινθίας - Κιάτο - Ν. Κορινθίας - Κοκκώνι - Ν. Κορινθίας - Κόρινθος - Ν. Κορινθίας - Λουτρά Ωραίας Ελένης - Ν. Κορινθίας - Λουτράκι - Ν. Κορινθίας - Νεμέα - Ν. Κορινθίας - Ξυλόκαστρο - Ν. Κορινθίας - Τρίκαλα Κορινθίας Ν. Λακωνίας - Ν. Λακωνίας - Αρεόπολη - Ν. Λακωνίας - Γύθειο - Ν. Λακωνίας - Λιμένι - Ν. Λακωνίας - Μάνη - Ν. Λακωνίας - Μολάοι - Ν. Λακωνίας - Μονεμβασιά - Ν. Λακωνίας - Σκάλα - Ν. Λακωνίας - Σκούρα - Ν. Λακωνίας - Σπάρτη Ν. Λάρισας - Ν. Λάρισας - Λάρισα - Ν. Λάρισας - Τύρναβος - Ν. Λάρισας - Φάρσαλα Ν. Μαγνησίας - Ν. Μαγνησίας - Αλμυρός - Ν. Μαγνησίας - Βόλος - Ν. Μαγνησίας - Πήλιο - Ν. Μαγνησίας - Τρίκερι Ν. Μεσσηνίας - Ν. Μεσσηνίας - Δώριο - Ν. Μεσσηνίας - Καλαμάτα - Ν. Μεσσηνίας - Κοπανάκι - Ν. Μεσσηνίας - Κυπαρισσία - Ν. Μεσσηνίας - Μαραθούπολη - Ν. Μεσσηνίας - Μελιγαλάς - Ν. Μεσσηνίας - Μεσσήνη - Ν. Μεσσηνίας - Πεταλίδι - Ν. Μεσσηνίας - Πύλος - Ν. Μεσσηνίας - Φιλιατρά - Ν. Μεσσηνίας - Φοινικούντα Ν. Ξάνθης - Ν. Ξάνθης - Ξάνθη Ν. Πειραιά - N. Πειραιά - Αγ.Ιωάννης Ρέντης - N. Πειραιά - Δραπετσώνα - N. Πειραιά - Καλλίπολη - N. Πειραιά - Καμίνια - N. Πειραιά - Καστέλλα - N. Πειραιά - Κέντρο - N. Πειραιά - Κερατσίνι - N. Πειραιά - Κορυδαλλός - N. Πειραιά - Μοσχάτο - N. Πειραιά - Νέο Φάληρο - N. Πειραιά - Νίκαια - N. Πειραιά - Πέραμα - Ν. Πειραιά - Ταμπούρια - Ν. Πειραιά - Τερψιθέα Ν. Πέλλας - Ν. Πέλλας - Αγιος Αθανάσιος, Καϊμακτσαλαν - Ν. Πέλλας - Αριδαία - Ν. Πέλλας - Γαλατάδες - Ν. Πέλλας - Γιαννιτσά - Ν. Πέλλας - Εδεσσα - Ν. Πέλλας - Εξαπλάτανος Ν. Πιερίας - Ν. Πιερία - Πλαταμώνας - Ν. Πιερίας - Αιγίνιο - Ν. Πιερίας - Κατερίνη - Ν. Πιερίας - Κολινδρός - Ν. Πιερίας - Λιτόχωρο - Ν. Πιερίας - Παραλία Σκοτίνας Ν. Πρέβεζας - Ν. Πρέβεζας - Πάργα - Ν. Πρέβεζας - Πρέβεζα Ν. Ροδόπης - Ν. Ροδόπης - Κομοτηνή Ν. Σερρών - Ν. Σερρών - Κερκίνη - Ν. Σερρών - Ροδολίβος - Ν. Σερρών - Σέρρες - Ν. Σερρών - Σιδηρόκαστρο Ν. Τρικάλων - Ν. Τρικάλων - Καλαμπάκα - Ν. Τρικάλων - Τρίκαλα Ν. Φθιώτιδας - Ν. Φθιώτιδας - Αγ. Γεώργιος - Ν. Φθιώτιδας - Αμφίκλεια - Ν. Φθιώτιδας - Λαμία - Ν. Φθιώτιδας - Λάρυμνα - Ν. Φθιώτιδας - Λιβανάτες - Ν. Φθιώτιδας - Μακρακώμη - Ν. Φθιώτιδας - Μαλεσίνα - Ν. Φθιώτιδας - Σπερχειάδα - Ν. Φθιώτιδας - Τιθορέα Ν. Φλώρινας - Ν. Φλώρινας - Φλώρινα Ν. Φωκίδας - Ν. Φωκίδας - Άμφισσα - Ν. Φωκίδας - Γαλαξίδι - Ν. Φωκίδας - Ιτέα - Ν. Φωκίδας - Λιλαίας - Ν. Φωκίδας - Πολύδροσος Ν. Χαλκιδικής - Ν. Χαλκιδικής - Κασσάνδρα - Ν. Χαλκιδικής - Ν. Μουδανιά - Ν. Χαλκιδικής - Σάρτη - Ν. Χαλκιδικής - Χαλκιδική Σποράδες - Σποράδες - Αλόννησος - Σποράδες - Σκιάθος - Σποράδες - Σκόπελος Ονομα


MadWorld Movies: Mini-reviews: Καλοκαίρι 2010\nΓια ένα ακόμα καλοκαίρι, δε μπορούσα να μη ξεκλέψω ένα δεκαήμερο μακριά από το κλεινόν άστυ αλλά όχι και μακριά από την έβδομη τέχνη, έστω και αν απέναντί μου έχω τα βουνά της Κεντρικής Ελλάδας και όχι τους τσιμεντένιους πύργους της συμπρωτεύουσας.\nΑυτές είναι μέρες χαλάρωσης αλλά για τη περίπτωσή μου, χαλάρωση σημαίνει ξεχασμένες ταινίες που μου ξέφυγαν όταν πρωτοβγήκαν στις αίθουσες ή σε dvd και τώρα ήρθε η ώρα τους να τις τιμήσω. Ποτέ δε ξέρεις ποιό διαμαντάκι θα ανακαλύψεις ξεχασμένο.\nLos Amantes del Círculo Polar (The Lovers of the Arctic Circle)\nΈνα από τα πιο υποτιμημένα διαμάντια του Ισπανικού κινηματογράφου, η ταινία του Julio Medem (Sex and Lucia) σου προκαλεί το αίσθημα της ευχαρίστησης και μόνο που αφιέρωσες το χρόνο για να την απολαύσεις. Μια «απλή» ρομαντική “καρμική” ιστορία που σίγουρα έχουμε ξαναδεί, αποτυπώνεται ως ένα υπερρεαλιστικό, ειρωνικό ποίημα που δεν έχει σκοπό να εξυμνήσει τον έρωτα αλλά απλά να μας διηγηθεί με το καλύτερο δυνατό τρόπο την ιστορία του Otto και της Ana, δυο παιδιών, δυο εφήβων και αργότερων και ενηλίκων που έπρεπε να φτάσουν στη άκρη της Λαπωνίας για να βρουν αυτό που ψάχνουν. Έξυπνα συγγραφικά τρικ όπως τα «παλινδρομικά» ονόματα, όπως χαρακτηριστικά επαναλαμβάνουν οι ήρωες, αλλά χωρίς ιδιαίτερο βάθος που μπορεί να κάνει τη ταινία πιο ελαφριά ώστε να μη θεωρηθεί «κουλτουριάρικη» αλλά χάνει λίγο από τη σοβαρότητά της. Αν ψάξεις μειονεκτήματα, σίγουρα θα βρεις, όπως τα προβλήματα του σεναρίου που προανέφερα και μερικά προβλήματα στο ρυθμό και στο casting αλλά αυτό δε την εμποδίζει να είναι ανελέητα απολαυστική.\nΤο όνομά του έχει συνδεθεί άρρηκτα και το γράμμα B, και φυσικά όχι από το πρώτο γράμμα του ονόματός του αλλά από τις B horror-comedies στις οποίες θεωρείται βασιλιάς εδώ και δεκαετίες, και αυτό οφείλεται κυρίως στην ανεπανάληπτη σειρά Evil Dead που όλοι πρέπει να απολαύσουν. Φυσικά αναφέρομαι στον one and only, Bruce Campbell!\nΣτο My Name is Bruce, το οποίο σκηνοθετεί και ο ίδιος, παρωδεί τον εαυτό του και την καριέρα του. Υποδύεται τον εαυτό του, δηλαδή έναν ξεπεσμένο ηθοποιό b-movies που όμως έχει «ένδοξο παρελθόν» στο να πολεμάει αμέτρητα κινηματογραφικά τέρατα δημιουργώντας μεγάλο fanbase που όμως τα τελευταία χρόνια έχει φτάσει στο ναδίρ της επαγγελματικής και προσωπικής του ζωής. Μέχρι που ένας αρχαίος Κινέζος διάβολος εμφανίζεται σε μια μικρή πόλη και οι κάτοικοι τον φωνάζουν για να το σκοτώσει. Ο Bruce πιστεύει ότι είναι κάποιο είδους fanfest προς τιμήν του και πηγαίνει για να σώσει τη πόλη, μέχρι που βλέπει ότι ο δαίμονας είναι αληθινός και γίνεται για ακόμα μία φορά ρεζίλι.\nB, B, B και ξανά B. Β ηθοποιοί, Β σκηνοθεσία, Β ιστορία, Β εφέ αλλά αυτό μόνο κακό δεν είναι, αν φυσικά ξέρουμε τι θα δούμε. Επίσης μια βασική γνώση για τις ταινίες του Campbell είναι επίσης απαραίτητη γιατί η ταινία είναι ουσιαστικά homage/parody της καριέρας του με αποκορύφωμα το ιστορικό αλυσοπρίονο που του δίνει ο πιτσιρικάς για να σκοτώσει τον δαίμονα.\nΠέρα βέβαια από τις προαναφερθείσες αναφορές, η ταινία είναι απλά μια πλάκα του Campbell που αφού δε βρίσκει αλλού δουλειά, παίζει στις δικιές του ταινίες που είναι εν μέρη διασκεδαστικές αλλά μέχρι εκεί. Μερικές στιγμές γέλιου και ειρωνείας αλλά δε φτάνουν για να περάσουν εύκολα και τα 84 λεπτά του. Αξίζει να τη δουν οι φίλοι του ηθοποιού αλλά μάλλον κανείς άλλος.\nΤο Junebug ήταν μία από τις ταινίες που έκαναν αίσθηση στο indie κοινό το 2005, δίνοντας μάλιστα και υποψηφιότητα για Όσκαρ στην άγνωστη τότε Amy Adams.\nΗ Madeleine διατηρεί γκαλερί έργων τέχνης στο Chicago και ανακαλύπτει έναν ημίτρελο καλλιτέχνη, κάπου στην επαρχία ο οποίος θέλει ιδιαίτερη μεταχείριση ώστε να τον πείσει να της δώσει τα έργα του προς έκθεση, και γι’ αυτό αναγκάζεται να πάει η ίδια εκεί, κάπου στην αμερικάνικη επαρχία και με την ευκαιρία να επισκεφτούν και να γνωρίσει την οικογένεια του συζύγου της, George. Η οικογένεια που βρίσκει εκεί, μπορεί να πεις δυσλειτουργική, ακόμα και προβληματική, με τη μάνα-στρατηγό, τον πατέρα-μαριονέτα, τον loser μικρό αδερφό και την χαζούλα high-school sweetheart του, που περιμένει το παιδί του.\nΗ Madeleine κάνει τα πάντα για να προσαρμοστεί σε αυτό το περιβάλλον αλλά αυτό που την ξαφνιάζει είναι ότι και ο George της ήταν (και είναι?) ακόμα ένας...hillbilly… Η σχέσεις με τα μέλη της οικογένειάς του, η γνωριμία ενός George που δε γνώριζε αλλά και οι ουσιαστικές οικογενειακές σχέσεις που δε τους ενδιαφέρει το «φαίνεσθαι» είναι τα ζητήματα που τίθενται με υπνωτιστικό ρυθμό αλλά ταυτόχρονα και με τόσο ενδιαφέρον τρόπο δημιουργώντας σου τη περιέργεια για τη συνέχεια. Εξαιρετικές ερμηνείες σχεδόν όλων των πρωταγωνιστών και σκηνοθεσία για σεμινάριο. Μειονέκτημα ο πολύ αργός ρυθμός χωρίς ουσιαστική δράση αλλά σε αποζημιώνει λίγο πριν το τέλος, που ανοίγει το μυαλό σου και αντιλαμβάνεσαι την έννοια της επαρχιακής οικογένειας. Μια μαύρη κοινωνική κωμωδία που αξίζει να της δώσετε μια ματιά.\nΑκόμα μια ταινία που απορείς πως είναι δυνατόν να μάζεψε τέτοιο εκλεκτό cast και με έναν αρκετά αξιόλογο σκηνοθέτη. Mickey Rourke, Thomas Jane, Joseph Gordon Levitt και Diane Lane με τον John Madden(Shakespeare in Love, Proof) στη σκηνοθετική καρέκλα αλλά με ένα σενάριο καταδικασμένο για βιντεοταινία. Πρώην Ινδιάνος μεγαλομαφιόζος συνεργάζεται με μικροαπατεώνα, οργανώνουν μια ληστεία η οποία πάει στραβά, και εκτός από θύματα αφήνουν πίσω και δύο μάρτυρες. Φυσικά όντας σεσημασμένοι, η αστυνομία τους κυνηγά αλλά αυτοί αντί να γίνουν καπνός, κυνηγάν να σκοτώσουν τους μάρτυρες με τα αναμενόμενα αποτελέσματα. Αστεία πλοκή, τραγικό σενάριο και το μόνο που καταφέρνει λόγω της ικανοποιητικής σκηνοθεσίας και της μικρής διάρκειάς του, είναι απλά να αντέξεις μέχρι το τέλος με σχετικά μικρό αριθμό χασμουρητών.\nΟ Γιώργος Νούσιας λατρεύει τα zombie movies και φαίνεται. Σεναριογράφος, σκηνοθέτης, μοντέρ και υπεύθυνος οπτικών εφέ, φέρνει τα ζόμπι στην Αθήνα. Έχοντας το γνώθι σ' αυτόν δε προσπάθησε να φτιάξει ένα instant cult b movie, με ημιάγνωστους ηθοποιούς, μεταξύ των οποίων και η Μαίρη Τσώνη που θαυμάσαμε ως μικρή αδερφή στον Κυνόδοντα.\nΧωρίς πολλές πολλές δικαιολογίες, το μακελειό ξεκινάει με δυο παρέες να προσπαθούν να επιζήσουν από τους μη-χορτοφάγους νεκροζώντανους. Γρήγορη βιντεοκλιπίστικη σκηνοθεσία που προσπαθεί (έστω και χωρίς αποτέλεσμα) να τα βγάλει πέρα με τα λίγα μέσα που διαθέτει, «κάφρικοι» διάλογοι που θα προκαλέσουν εκούσια το γέλιο με «αυτό-δεν-υπάρχει» καταστάσεις να διαδέχονται η μία τη άλλη. Μειονεκτήματα οι υπερβολικές φιλοδοξίες που μοιάζουν υλοποιημένες με το ζόρι παρά την απουσία των τεχνικών μέσων και καταλήγουν τραγικές και η πλήρη απουσία «σκηνοθετικής δικαιολογίας» στις υπερβολικά scripted bloodbath sequences.\nΥπερδιασκεδαστική εφόσον έχετε αφήσει έξω οποιοδήποτε σημάδι σοβαροφάνειας και υψηλών προσδοκιών.\nΌσο και να προσπαθούσαν να με πείσουν, το Orphan δε μου έμοιαζε τίποτε περισσότερο από το The Good Son με κορίτσι και το είχα εκούσια σνομπάρει επί αρκετούς μήνες και ειδικά μετά το απογοητευτικό Children, δε με τραβούσε καθόλου το θέμα του παιδιού-δολοφόνου.\nΗ ιστορία λίγο-πολύ γνωστή. Οικογένεια υιοθετεί καλοκάγαθο κοριτσάκι που στη πορεία της βγαίνει...το παιδί της Ρόζμαρι. Περιέργως όμως, αυτή η προβλεψιμότητα δε σημαίνει και βαρεμάρα αφού η ταινία είναι μαεστρικά σκηνοθετημένη με μικρές δόσεις «αόρατου» gore, μεγάλες ποσότητες μυστηρίου ως προς το ποια είναι τελικά η διαβολικά χαριτωμένη και ευγενική Esther, με αποκορύφωμα το πολύ ενδιαφέρον εύρημα που αποκαλύπτεται στο φινάλε και δίνει το κάτι παραπάνω στη ταινία του Jaume Collet-Serra. Όσο για τη μικρή πρωταγωνίστρια Isabelle Fuhrman, είναι σίγουρα η αποκάλυψη της χρονιάς μιας και η «κακία» της, η αγριότητα και η φυσικότητα που διαπράττει τα εγκλήματά της είναι μνημειώδης και διεστραμμένα απολαυστική.\nΈστω και αργά, το διαμαντάκι έκανε την εμφάνισή του με τη ταινία του Lance Daly, Kisses. Μια ταινία που καταφέρνει ταυτόχρονα να είναι απολαυστικά τρυφερή αλλά και συγκλονιστικά σκληρή. Η ιστορία δύο παιδιών, του Dylan και της Kylie, γειτονόπουλα που ζουν σε ουσιαστικά κατεστραμμένες οικογένειες, κακοποιημένα ψυχολογικά ή και σωματικά που αποφασίζουν να το σκάσουν για να πάνε στη πόλη και να βρουν τον αδερφό του Dylan που το έσκασε πιν δύο χρόνια.\nΧωρίς να αναφέρεται ακριβής ηλικία, εύκολα μπορείς να καταλάβεις ότι τα παιδιά βρίσκονται στη πρώτη εφηβική ηλικία, γύρω στα 12 με τις παιδικές συνήθειες και φοβίες να βρίσκονται ακόμα στο μυαλό τους αλλά και ένας καταρράκτης νέων λέξεων και καταστάσεων να έχουν μπει βίαια στο λεξιλόγιό τους και τη ζωή τους. Η έλξη προς το άλλο φύλο, μέχρι και οι ακούσιες στύσεις του μικρού Dylan, οι ζητιάνοι και οι πλανόδιοι μουσικοί, η άγνοια κινδύνου αλλά και η αίσθηση ελευθερίας από το άρρωστο οικογενειακό περιβάλλον με έναν παιδικό και αθώο τρόπο είναι μόνο μερικά από τα ζητήματα που δε μας εξηγεί ο Daly αλλά απλά μας τα παρουσιάζει με έναν πανέμορφα σκληρό και πλημυρισμένο από μουσική του Bob Dylan, τρόπο. Σκληρά παιδικά πρόσωπα που όμως δε μπορούν να χάσουν την αθωότητα του, ερασιτέχνες πρωταγωνιστές και μια έξυπνη (αν όχι τόσο τεχνικά επιτυχημένη) εναλλαγή ασπρόμαυρου/έγχρωμου, αποτελούν την κορωνίδα του εξαιρετικό Kisses. Do not miss…\nΒάλε στο καζάνι μία από τις πολλές μυστηριώδης θρησκευτικές αναφορές, στη συγκεκριμένη περίπτωση τους 4 Καβαλάρηδες της Αποκάλυψης, πάρε μερικούς καλούς και σχετικά εμπορικούς ηθοποιούς, έναν φτηνό βιντεοκλιπά σκηνοθέτη που προσπαθεί να βρει τα πατήματά του στο Hollywood και έχεις το Horsemen.Το σενάριο της ταινίας δεν έχει ίχνος λογικής και κατ’επέκταση ενδιαφέροντος. Και για κερασάκι, από θρίλερ μυστηρίου, τελικά καταλήγει οικοκεγειακό δράμα. Μακριά...\nΒρισκόμαστε στα τέλη της δεκαετίας του ‘70, κάπου στο Παρίσι. Η 12χρονη Στέλλα ζει στο μπαρ των γονιών της και περνάει την...κρίση της πρώτης εφηβείας.Προβλήματα στο σχολείο, οι cool απελευθερωμένοι post-hippies γονείς που όμως δεν είναι και το καλύτερο πρότυπο, οι προβληματικές φιλίες, τα ερωτικά καρδιοχτύπια. Δεν ήμουν ποτέ 12χρονο κορίτσι αλλά τα παραπάνω δε μου φαίνονται και ιδιαίτερα πρωτότυπα, αντίθετα φαντάζομαι ότι θα ήταν μια, ίσως όχι συνηθισμένη αλλά “απλή” οικογένεια της εποχής.\nΗ απότομη μετάβαση της παιδικότητας στην εφηβεία αποτυπώνεται αρκετά ικανοποιητικά και σε συνδυασμό με την πολύ καλή φωτογραφία και τα μεγάλα ιταλογαλλικά hits της εποχής, το τελικό αποτέλεσμα είναι τεχνικά άρτιο. Όμως, μάλλον, η ταινία δε προορίζεται για τα μάτια μου.Σε μια γυναίκα που έζησε εκείνη την εποχή πιθανότατα θα προκαλούσε πολλά περισσότερα συναισθήματα και ίσως θύμησες, όμως σε μένα ήταν σχεδόν αδιάφορη. Το κατάλληλο κοινό θα εκτιμήσει δεόντως το δημιούργημα της Sylvie Verheyde όμως εγώ δε μπορώ να της βάλω πάνω από...\nτου Αλέξης Κυριαζής στις Σάββατο, Αυγούστου 21, 2010


Drone καταγράφει το μέγεθος της καταστροφής στην Κινέτα ένα μήνα μετά την πυρκαγιά\nΔημοσίευση 6 Σεπτεμβρίου 2018, 18:12 / Ανανεώθηκε 6 Σεπτεμβρίου 2018, 18:22\nΚοντά στα 56.000 στρέμματα έγιναν στάχτη.\nΤο μέγεθος της καταστροφής που προκάλεσε στην περιοχή της Κινέτας και στα Γεράνεια Όρη η πυρκαγιά του περασμένου Ιουλίου αποτυπώνει βιντεο που κατέγραψε drone έναν μήνα μετά την πύρινη λαίλαπα.\nH πυρκαγιά εκδηλώθηκε στη θέση «Αέρας» στα Γεράνεια Όρη, στις 12:03 το μεσημέρι της 23ης Ιουλίου, λίγες ώρες πριν οι φλόγες τυλίξουν το Μάτι. Τέθηκε υπό μερικό έλεγχο το μεσημέρι της 29ης Ιουλίου και ελέχθηκε πλήρως το απόγευμα της επομένης.\nΣύμφωνα με το meteo.gr, η οικολογική καταστροφή που συντελέστηκε δεν επιτρέπει στους κατοίκους αρκετών περιοχών της Κινέτας και του Πανοράματος Κινέτας να μείνουν στα σπίτια τους, ακόμη και αν αυτά δεν καταστράφηκαν στη διάρκεια της πυρκαγιάς.\nΜε βάση δορυφορικές εκτιμήσεις, η καμένη έκταση καλύπτει πάνω από 56.000 στρέμματα. Επίσης, καταστράφηκε μέρος της περιοχής Natura 2000 Τόπος Κοινοτικής Σημασίας με κωδικό GR2530005 «Όρη Γεράνεια» και του Καταφυγίου Άγριας Ζωής «Περιοχή Γερανείων Δήμου Μεγάρων».


Χόρεψε... σάμπα στο Μαρακανά και κατέκτησε το Κόπα Αμέρικα (video) | newsbreak\nΗ Βραζιλία επικράτησε 3-1 του Περού στο Μαρακανά και κατέκτησε για 9η φορά το Κόπα Αμέρικα. Οι «ερυθρόλευκοι» προσπάθησαν, όμως η διαφορά ποιότητας ήταν εμφανής.\nΤο Περού προσέγγισε το παιχνίδι με τον τρόπο που συνηθίζει, αμυντικά. Η Βραζιλία, από την άλλη, ήταν συνεχώς γύρω από την αντίπαλη περιοχή. Είτε με τον Ντάνι Άλβες, είτε με τον Κουτίνιο, είτε ακόμα και με τον Γκαμπριέλ Χεσούς, έφερνε την μπάλα κοντά στην περιοχή. Ο τελευταίος ήταν, μάλιστα, εκείνος που έδωσε την ασίστ στον Έβερτον, για να ανοίξει το σκορ.\nΣε μια ανύποπτη φάση στο 44’, το Περού κέρδισε πέναλτι, το οποίο μετέτρεψε σε γκολ ο Γκερέρο. Αυτό, μάλιστα, ήταν και το πρώτο τέρμα, που δέχθηκε ο Άλισον στη διοργάνωση. Οι χαρές δεν κράτησαν πολύ, όμως, καθώς στις καθυστερήσεις του πρώτου μέρους ο Γκαμπριέλ Χεσούς βρήκε δίχτυα και έδωσε εκ νέου το προβάδισμα στη Σελεσάο.\nΣτο δεύτερο μέρος οι Περουβιάνοι προσπαθούσαν να αντιδράσουν, όμως το… joga bonito της Βραζιλίας δεν τους άφηνε. Λίγο πριν την εκπνοή, ο Ριτσάλισον έβαλε το κερασάκι στην τούρτα με πέναλτι και τα ξέφρενα πανηγύρια ξεκίνησαν!\nΑυτό ήταν το πρώτο Κόπα Αμέρικα για τη Σελεσάο μετά το 2007 και ο συγκεκριμένος τίτλος έγινε ο 40ος στην καριέρα του αρχηγού, Ντάνι Άλβες, που είναι πλέον ο ποδοσφαιριστής με τις περισσότερες διακρίσεις στην ιστορία.


Το ρωμαλέο ψέμα και η αναιμική αλήθεια - ΕΜΠΡΟΣ\nΑρχική ΓΝΩΜΕΣ Το ρωμαλέο ψέμα και η αναιμική αλήθεια\nΜπρός, δηλώστε τώρα όλοι εδώ μπροστά μου ότι σας αρέσει η αλήθεια και πως καταδικάζετε ευθαρσώς το ψέμα. Καλά μην τρέμετε, μην κάνετε σαν να είναι να σας σφάξουν, δεν αντέχουν όλοι οι άνθρωποι να κρατήσουν το κινίνο μισή ώρα στο στόμα τους. Εντάξει, κατανοητό. Τους ζυγούς λύσατε και το ψέμα αναμασήσατε. Πάρτε μία σοκολατόπιτα και ξεκοκαλίστε την.\nΌπως και να το κάνουμε το ψεματάκι έχει την χάρη του, έχει τα κέρδη του και την απόλαυσή του. Βλέπεις τέλεια, δηλώνεις τυφλός και παίρνεις σύνταξη ανώτερη από του Προέδρου της Δημοκρατίας. Δεν το δηλώνεις; Κοίτα να ξυπνάς νωρίς γιατί τα μεροκάματα κάναν πόδια. Το ψέμα είναι προσοδοφόρο, και η αλήθεια δύσκολη και ανωφελής, σαν τα κουνούπια.\nΟ καϋμένος ο Ρομαίν Ρολλάν είναι σαφέστατος και να τον ακούτε. ‘’Ο λαός προτιμάει ένα ρωμαλέο ψέμα από μία αναιμική αλήθεια’’. Και καλά κάνει ο πάντα σοφός λαός. Έλα όμως που υπάρχουν και σοφότεροι! Σου λέει ο άλλος πως άμα πεθάνεις θα κοιμάσαι κάθε βράδυ με Μανούλια, θα τρως τα πιλάφια σε ποσότητες οροσειρών Ιμαλαΐων και κάθε που θα έρχεται ο Θεός αυτοπροσώπως στη γη θα πετάγεσαι από τον τάφο σαν να σου έχουν βάλει αμορτισέρ στα πόδια. Τα ακούς εσύ και τρελαίνεσαι. Περισσότερο όμως τρελαίνονται οι εκπρόσωποι των διαφόρων θεϊκών αποχρώσεων, διότι για να τύχεις της επιχορήγησης για ολοκαίνουργια Γερμανικά αμορτισέρ Bilstein όλο και μια εγγύηση πρέπει να δώσεις. Κανά ντενεκέ λάδι, κανά χρυσαφικό στην Τήνο κι αν δεν έχεις παιδάκια το εξοχικό σου της παραλίας στην πλησιέστερη Ιερά Μητρόπολη. Δηλαδή τι περίμενες, να σε αναστήσουμε χωρίς έστω ένα διαμέρισμα τεσσάρι ρετιρέ; Ε, όχι δα, δεν είμαστε και τόσο ακουμπισμένοι στον τοίχο. Άμα θες κιόλας, αλλιώς τράβα στην Ινδία να ταΐζεις ποντίκια. Εσύ, προκειμένου να αποφύγεις την εκτροφή των συμπαθών αρουραίων στην Καλκούτα συναινείς και για την κατάθεση σου στην Eurobank. Έτσι μάλιστα, τώρα είσαι σωστός Χριστιανός, Μουσουλμάνος ή Βουδιστής. Είδατε το ψεματάκι πόσο αποδοτικό είναι και πόσο το αγαπάνε οι περί τα θαύματα τυρβάζοντες. Νυν και αεί.\nΚαλά, τι ωραίος τυπάκος ήταν εκείνος ο Joseph Goebbels, όσο μπόι του έλειπε, τόσο μυαλό είχε .’’Αμα θες να πεις ένα ψέμα, πες ένα μεγάλο ψέμα, τα μικρά δεν γίνονται πιστευτά, έλεγε. Στο ψέμα πρέπει να υπάρχει πλουραλισμός. Πες στον άλλον πως θα σε διορίσω στο Δημόσιο. Ε, επί σαράντα χρόνια θα σε ψηφίζουν μέχρι τα πεντασέγγονα του εγγονού σου. Πες του πως είδες κάποιον να περπατάει απάνω στο νερό, θα σε πιστέψουν μέχρι και οι τεθνεώτες συγγενείς και τα έμβρυα που κυοφορούν οι έγκυες από το σόι στην Αρκαδία και το Ιλλινόις. Συμπέρασμα: Μην λέτε ποτέ μικρά ψέματα, πες τε ό,τι πιο γιγάντιο σας έρθει στο μυαλό. Η αλήθεια βλάπτει διότι έχει μέσα της αίμα ρέζους αρνητικό.\nΗ κοινωνία είναι ο πρώτος κοινωνός στην χρηματιστηριακή αξία του ψέματος. Ο άνθρωπος δεν ορέγεται φύσει του ειδέναι, που ατυχώς έλεγε ο Αριστοτέλης, αλλά φύσει ορέγεται του ψεύδεσθαι. Δώστου ψέμα και την ψυχή του πάρε αντί πινακίου φάβας Σαντορίνης. Πάρε-δώσε, κάντην ότι θες, ακόμα και ποδοπάτησέ την, αρκεί να πληρωθεί η ψυχή του έως άνω με ψέμα. Ο Τσίπρας υποσχέθηκε κατάργηση του ΕΝΦΙΑ. Άριστα έπραξε, είχε διαβάσει σε βάθος τον Γάλλο μυθιστοριογράφο Ρομαίν Ρολλάν. Και ξέρετε, δεν είναι ο μόνος, αν θέλεις να κερδίσεις την οποιαδήποτε εξουσία χρησιμοποίησε το ψέμα, είναι αυτό ακριβώς που εκτιμάει και αναζητάει εναγωνίως ο πολίτης. Αν του πεις την αλήθεια αλλοίμονό σου, κατάπτυστος θα γίνεις. Ζήτω το αειθαλές και διαιώνιο ψέμα.\nΠροηγούμενο άρθρο Γιατί οι θαλάσσιες χελώνες δαγκώνουν… το χέρι που τις ταΐζει\nΕπόμενο άρθρο Πρόσωπα & Γεγονότα, Πέμπτη 30 Αυγούστου 2018


Η βρετανική jazz σκηνή στις δόξες της και ο αθηναϊκός κοσμοπολιτισμός στα καλύτερά του - POPAGANDA\nΗ βρετανική jazz σκηνή στις δόξες της και ο αθηναϊκός κοσμοπολιτισμός στα καλύτερά του\nΔύο εξαιρετικοί jazz δίσκοι με βρετανική κι ελληνική ούγια.\nNeil Cowley Trio – Touch and Flee\nΗ Βρετανική τζαζ σκηνή στις δόξες της.\nΜε 5 δίσκους στα 43 του χρόνια ο Neil Cowley έχει προκαλέσει αίσθηση στη τζαζ σκηνή. Από το 2006 που δημιούργησε το δικό του τρίο και έγραψε το Displaced και το Loud…Louder…Stop! το 2008 , μέχρι την τελευταία του δουλειά Touch and Flee που κυκλοφόρησε στα τέλη του 2014, ισχυροποιεί συνεχώς τη θέση του σαν ένα από τα καλύτερα τζαζ σύνολα της βρετανικής σκηνής.\nΌντας δεινός πιανίστας, συμμετείχε μεταξύ άλλων στα δύο εμπορικότατα άλμπουμ της Adele. Σίγουρα όμως ήταν πιο ευτυχής όταν δημιούργησε το δικό του γκρουπ κι έγινε ακόμη ευτυχέστερος όταν το 2006 με το Displaced κέρδισε καλές κριτικές και αναγνώριση ως το νέο ανερχόμενο αστέρι. Για το άλμπουμ αυτό κέρδισε το BBC Jazz Award και τη συμμετοχή του λίγο αργότερα στο εμβληματικό τηλεοπτικό σόου της Μεγάλης Βρετανίας Later…with Jools Holland.\nΈχει μια αξιοζήλευτη και δυναμική εξέλιξη ως προς το μουσικό του στυλ, τον προσανατολισμό και την ποιότητα των συνθέσεών του. Έχοντας καλή κλασσική μουσική παιδεία, αφού από τα δέκα του έπαιζε άνετα και δημόσια το κονσέρτο για πιάνο του Shostakovich, πέρασε από ποπ-ροκ σχήματα, οδήγησε μέσα από τις ευκολίες μιας τζαζ-ποπ μανιέρας αλλά κατέληξε στους EST, τoν Keith Jarrett και τους σύγχρονους Ευρωπαίους μινιμαλιστές.\nΈτσι έφτασε δηλαδή στο μικρό διαμάντι Τouch and Flee, στο οποίο μέσα από τις 9 δικές του συνθέσεις επαναπροσδιορίζει τη μουσική του ταυτότητα και τον δισκογραφικό του προσανατολισμό με τον καλύτερο και δημιουργικότερο τρόπο, φθάνοντας σε ένα εντυπωσιακό αποτέλεσμα. Έναν ωραίο συνδυασμό της ασίγαστης ενέργειας που διακρίνει την πιανιστική και συνθετική του πλευρά με την βρετανική groove αίσθηση που κουβαλάει, με τη βαθιά μελωδική του πλευρά που ξέρει καλά από τις ποπ καταβολές του και τις μίνιμαλ προσθήκες που έχει αναπτύξει στις τελευταίες του δουλειές, κλέβοντας γόνιμα τον Michael Nyman και ταυτόχρονα τον υπόκωφο σπαραγμό των σύγχρονων Σκανδιναβών.\nΕίναι ακριβώς η αιτία που ο Cowley σε μπερδεύει με το πρώτο άκουσμα, προκαλώντας αρχικά μια αμηχανία, αφού δεν ξέρεις αν θα πρέπει να τον πάρεις στα σοβαρά ή να τον προσπεράσεις με ένα συγκαταβατικό χαμόγελο. Στο τέλος όμως του δίσκου κάτι δεν σε αφήνει να τον…αφήσεις.\nΤον ξανακούς λοιπόν και τότε ανακαλύπτεις ότι οι συνθέσεις μοιάζουν με μπουκέτο, στο οποίο η κάθε μια συμπληρώνει και βαθαίνει την άλλη και όλες μαζί δημιουργούν ένα ερεθιστικό σύνολο. «Winterloud», «Couch Slouch», «Sparkling», «Bryce», «Queen» είναι μερικές από τις κορυφαίες στιγμές του Τouch and Flee με αυτό το καλτ και μάλλον αντιπαθητικό εξώφυλλο. Σαφώς προτιμότερη η φωτογραφική πόζα των τριών μουσικών που μοιάζει να προειδοποιεί ότι έχουμε να κάνουμε με τρία αλλοπρόσαλα άτομα, με μια nerd και vintage αισθητική ταυτόχρονα που σε προκαλούν να τους ακούσεις, να τους προσέξεις και να γοητευτείς από τις παραξενιές τους.\nYiannis Kassetas New York Sessions presents East N Blues\nΑφροαμερικάνικη παράδοση και κοσμοπολιτισμός μεταξύ Νέας Υόρκης και Αθήνας.\nΣτη νέα δισκογραφική του πρόταση ο Κασσέτας εμφανίζεται μουσικά πιο ώριμος και πιο ολοκληρωμένος χωρίς ωστόσο να εγκαταλείπει αυτό που από την αρχή της διαδρομής του φάνηκε ότι αγαπάει να κάνει: Το φανκ και το μπλουζ. Ο Γιάννης Κασσέτας έχει τις μουσικές του ρίζες στην αφροαμερικάνικη παράδοση. Είναι εντυπωσιακό, αλλά η ευρωπαϊκή ματιά στον σύγχρονο αυτοσχεδιασμό είναι σαν μην υπάρχει καν. Αυτό δεν είναι ούτε καλό ούτε κακό. Το αναφέρω απλώς γιατί προσδιορίζει εύκολα και με σαφήνεια το μουσικό στυλ του συνθέτη σε αυτόν που ακόμα μπορεί να μην έχει ακούσει τη δουλειά του.\nΕξηγεί δε καλύτερα και την πρωτιά που το East N Blues κατέκτησε στο τζαζόφιλο ελληνικό κοινό, αφού ό,τι προέρχεται από το μπλουζ και την μαύρη παράδοση έχει περισσότερη περασιά σε ευρύτερα στρώματα μουσικόφιλων. Είναι εύλογο για πολλούς ακόμη και σήμερα ως τζαζ να νοείται ό,τι προέρχεται από την αφροαμερικάνικη κατεύθυνση. Και εδώ που τα λέμε με την κυριολεξία του όρου, αυτό δεν είναι λάθος, αφού ο ευρωπαϊκός τρόπος έχει άλλα πιο σύνθετα και διαφορετικά χαρακτηριστικά. Αυτό δεν κάνει τη μουσική καλύτερη ή χειρότερη, αλλά διαφορετικού στυλ.\nΟ Κασσέτας έχει γερές μουσικές βάσεις αφού τελειώνοντας το μουσικό λύκειο της Παλλήνης, παρακολούθησε σαν υπότροφος, πρόγραμμα για νέους στο Berklee της Βοστώνης κι αργότερα ξαναφοίτησε στο περίφημο κολέγιο που είναι κάτι σαν τη Μέκκα της τζαζ εκπαίδευσης και πήρε δίπλωμα στο σαξόφωνο. Από τον πρώτο του δίσκο, The Τrouth about the Allient Invasion in Egypt, έδειξε το μουσικό του προσανατολισμό προς τον συνδυασμό της Ανατολής με την Αφρική και τη Δύση. Η global ματιά του άλλωστε είναι αυτή που τον ξεχωρίζει και του δίνει την προσωπική και διακριτή θέση του στην ελληνική τζαζ σκηνή και ταυτόχρονα τον κάνει να κινείται σαν το ψάρι στο νερό όταν στα ταξίδια του στη Νέα Υόρκη μπορεί και συνεργάζεται άνετα και άψογα με τους μουσικούς της πρώτης και μεγαλύτερη τζαζ σκηνής του κόσμου. Όπως ακριβώς κάνει και τώρα, δηλαδή στο East Ν Blues.\nΣτη δουλειά αυτή είναι σαν να θέλει πραγματικά να κυριολεκτήσει φτιάχνοντας δώδεκα συνθέσεις που μιξάρουν με ενέργεια και δημιουργικότητα τα ανατολίτικα ακούσματα με το μπλουζ και το φανκ . Έννοιες όπως το Σύμπαν, ο Σαμάνος, η Αίγυπτος, η Άβυσσος κτλ ήταν και είναι στη κοσμοθεωρία του Γιάννη Κασσέτα και παραμένουν εμφανείς και στο σώμα της μουσικής του. Φυσικό λοιπόν να έχει φανατικούς οπαδούς και ένα διευρυμένο ακροατήριο.\nΗ ηχογράφηση του East Ν Blues έγινε στη Ν. Υόρκη με μια εξαιρετική και διεθνή μπάντα. Για την ιστορία λοιπόν, οι Yiannis Kassetas New York Sessions είναι εκτός από τον ίδιο στα σαξόφωνα, ο Ulysses Owens Jr , drums, o Adam Birnbaum, piano and Keyboards, Tattum Greenblatt , trumpet, και ο Απόστολος Σιδέρης μπάσο. Special guests o Miles Griffith τραγουδάει και έγραψε και τους στίχους του «Dive jazz» και ο Αντώνης Ανδρέου τρομπόνι σε τρία τρακ του δίσκου.


Ερχόμαστε…. – karntasia.local\nΜετά από ένα αρκετά μεγάλο διάστημα απουσίας από αυτήν εδώ τη γωνιά του Ίντερνετ, επιστρέφω δυναμικά για να προαναγγείλω μία ακόμα επιστροφή, αυτή της εκπομπής του karntasia.local και φέτος στον αέρα του Newn.gr & Newn Web radio. Γενικώς, μετά τους Βιερίνια και Αραούχο, οι επιστροφές γίνανε πολύ της μόδας, μόνο η Μαιρούλα δε γύρισε, πονεμένε φίλε κι αναγνώστη.\nΤι έλεγα; Ναι, Προσπάθησα γενικώς κατά τη διάρκεια του καλοκαιριού να κρατήσω χαμηλούς τόνους και να μη λέω ούτε μεγάλα λόγια ούτε να ανοίγω πολλά μέτωπα. Δεν είναι βέβαια πάντοτε εύκολο αυτό, στη μαγική χώρα που ζούμε, αλλά κάνουμε ότι μπορούμε.\nΚαι φέτος, οι άξονες που θα κινηθούμε θα είναι σταθεροί. Κάθε Δευτέρα ανάλυση της αγωνιστικής του Σαββατοκύριακου που πέρασε, ανάλυση για τα του ΠΑΟΚ, ενώ φυσικά δε θα μπορούσαν να λείπουν οι στήλες με όλα όσα συμβαίνουν στη θαυμαστή μας πόλη, τόσο σε επίπεδο επικαιρότητας όσο και σε επίπεδο events βέβαια.\nΌσοι με γνωρίζετε καλά, ξέρετε ότι εκπομπή χωρίς καθόλου πολιτικό σχόλιο μου είναι αδύνατον να κάνω, οπότε δε θα μείνετε δυσαρεστημένοι. Έτσι κι αλλιώς βέβαια, όταν μιλάς πλέον για ποδόσφαιρο, η πολιτική, τα media και τα παιχνίδια στρατηγικής έχουν πλέον την τάση να γίνονται συγκοινωνούντα δοχεία και όχι δε θα παίζουμε Διονύση Σχοινά, για ποιους μας περάσατε;\nΔε θα ήταν φυσικά ποτέ δυνατόν να λείψουν οι καίριες παρεμβάσεις από φίλους της εκπομπής και συνεργάτες. Έρχονται δυναμικές προσθήκες και δυναμικές αλλαγές σε αυτό το επίπεδο, τις οποίες όμως δε θα αποκαλύψουμε παρά μόνον στον αέρα της εκπομπής!\nΣας περιμένουμε λοιπόν από αυτή τη Δευτέρα 16 Οκτωβρίου και κάθε Δευτέρα στις 21:00 (prime time μόνο ρε λινάτσες, τι νομίζατε;), στο Newn Web Radio για να τα πούμε όλα, σχετικά με ποδόσφαιρο, με όσα συμβαίνουν στην πόλη και με όλη την επικαιρότητα. Το ύφος μας το ξέρετε. Ο φίλτατος Atsouf θα δυναμιτίζει το κλίμα, εγώ θα μιλάω τη 1 ώρα και 10 λεπτά από τη Μιάμιση που κρατά η εκπομπή και όλοι μαζί θα έχουμε ακόμα έναν υπέροχο χειμώνα!\nΜετά από ένα αρκετά μεγάλο διάστημα απουσίας από αυτήν εδώ τη γωνιά του Ίντερνετ, επιστρέφω δυναμικά για να προαναγγείλω μία ακόμα επιστροφή, αυτή της εκπομπής\n13 Οκτωβρίου 2017\tΔεν υπάρχουν Σχόλια


Αριστερά στη Φθιώτιδα : Στο Ραδιομέγαρο οι απολυμένοι της ΑΓΕΤ (και το ψήφισμα της Ομοσπονδίας Τσιμέντων)_Βίντεο και Φωτογραφίες\nΣτο Ραδιομέγαρο οι απολυμένοι της ΑΓΕΤ (και το ψήφισμα της Ομοσπονδίας Τσιμέντων)_Βίντεο και Φωτογραφίες\nΟΜΟΣΠΟΝΔΙΑ ΤΣΙΜΕΝΤΟΥ ΕΛΛΑΔΟΣ\nΜε το παρόν Ψήφισμα,\nΗ Διοίκηση της Ομοσπονδίας Τσιμέντου ΚΑΤΑΓΓΕΛΛΕΙ την "ΑΓΕΤ Ηρακλής" μέλος της πολυεθνικής Lafarge, για την ωμή της απόφαση να προχωρήσει στο κλείσιμο του εργοστασίου της στη Χαλκίδα, αλλά και για την επιμονή της να ολοκληρώσει το έγκλημα σε βάρος των συναδέλφων μας, επιμένοντας να ζητάει από το ΣτΕ να ακυρωθεί η απόφαση του υπουργού Εργασίας με την οποία δεν εγκρίθηκαν 229 ομαδικές απολύσεις.\nΤο θράσος της Εταιρίας κορυφώνεται, επαιτώντας μέσω της προσφυγής της, στο Συμβουλείου της Επικρατείας να ακυρωθεί η απόφαση του υπουργού εργασίας, η οποία απαγορεύει ρητά τις ομαδικές απολύσεις από το τσιμεντάδικο της Χαλκίδας..!\nΕπικαλείται το Σύνταγμα και τους Νόμους (!), τελώντας ωστόσο εν ανομία...!\nΚΑΛΟΥΜΕ την Εταιρία να αλλάξει αμέσως τακτική και να πάψει, επικαλούμενη την κρίση, να μετακυλίει τα προβλήματα της, στις πλάτες εκατοντάδων συναδέλφων και των οικογενειών τους. Στην ωμή αυτή στάση της Εταιρίας εμείς η ΟΜΟΣΠΟΝΔΙΑ ΑΠΑΝΤΑ ΑΓΩΝΙΣΤΙΚΑ, με τη σημερινή 4ωρη στάση εργασίας και τη Συγκέντρωση Συμπαράστασης στους συναδέλφους μας.\nΔΗΛΩΝΕΙ την αμέριστη συμπαράσταση στον αγώνα των εργαζόμενων του τσιμεντάδικου της Χαλκίδας, για την επαναλειτουργία του εργοστασίου και την ανάκληση των απολύσεων που προχώρησε η Lafarge.\nΚΑΤΑΔΙΚΑΖΕΙ την κερδοσκοπική αυτή απόφαση της Εταιρίας, να χαρακτηρίσει ένα σύγχρονο και ανταγωνιστικό εργοστάσιο «μη βιώσιμο» για να δικαιολογήσει τη διακοπή λειτουργίας του και τις απολύσεις, παρά τις υποσχέσεις και τις περί του αντιθέτου δεσμεύσεις που υπήρξαν, στη συνάντηση που είχε ο ίδιος ο Πρωθυπουργός, κ. Αντ. Σαμαράς, με εκπροσώπους Πολυεθνικών Εταιριών, μεταξύ των οποίων και της Lafarge.\nΚΑΛΕΙ τον κ. Πρωθυπουργό κ. Σαμαρά και τον Υπουργό Εργασίας κ. Βρούτση, να εγκαταλείψουν, επιτέλους, την υποσχεσιολογία και τα ψεύτικα λόγια περί ανάπτυξης, ακολουθώντας πολιτικές που θα δημιουργούν και δεν θα καταργούν θέσεις εργασίας.\nΠΡΟΕΙΔΟΠΟΙΕΙ ότι οι αυταρχικές και παράνομες αποφάσεις δεν θα περάσουν και ότι η συνέχιση του αγώνα, μέχρι την τελική δικαίωση, θα είναι μονόδρομος.\nπηγή: Ο Τσιμεντάς\nΕτικέτες ΑΓΕΤ, Κινητοποιήσεις


Αντίλογος (Antilogos-gr): Ναζί, Σαλάχ, Ρωμανός: ελεύθεροι εχθροί της ζωής...\nΑκόμα ψάχνουν για τον Σαλάχ Αμπντελσαλάμ, πρωταγωνιστή του μακελειού στο Παρίσι. Οι Ναζί παραμένουν σφριγηλοί, αν και θεωρούνται εγκληματική οργάνωση. Και ο Νίκος Ρωμανός στέλνει Μανιφέστα Μίσους.\nΚαι οι τρεις έχουν παρόμοιο όραμα ενός επίγειου ή επουράνιου Παραδείσου, όπου όλοι ευτυχισμένοι θα τρώμε πιλάφι και μέλι. Κάθε όραμα ωραίο είναι, φτάνει να μην θες να το επιβάλεις με το ζόρι. Γιατί έχουνε τα δίκια τους και όσοι πιστεύουν πως τέλεια κοινωνία είναι μόνο η κοινωνία των μυρμηγκιών.\nΌσο αυτό διαφεύγει από τους ποικιλώνυμους Τζιχάντηδες, τόσο την ανθρωπότητα θα βασανίζει ο βλακώδης Προκρουστισμός τους, που θέλει με το στανιό να μας κάνει «τέλειους».\nΤζιχάντ είναι ο (ιερός) αγώνας υπέρ της μανιχαϊστικά δομημένης Μοναδικής Απόλυτης Αλήθειας, που όλα τα κακά σκορπά οδηγώντας στον (Αδύνατο) Παράδεισο.\nΌταν οι Αναρχάγγελοι Μουτζαχεντίν (=αγωνιστές) εκνευρίζονται που η κοινωνία δεν γίνεται τέλεια, τότε κατατρύχονται από το Σύνδρομο του Ξέρξη (που «έδειρε» με χιλιάδες ραβδισμούς τη θάλασσα όταν βούλιαξε ο στόλος του). Και ασκούν βλακώδη Βία, όπου νομίζουν ότι πρέπει. Τους πνίγει το δίκιο, αφού.\nΚαι ξαμολάνε Τάγματα Εφόδου κατά των Εχθρών, ξερνώντας Μίσος και ασκώντας Βία. Αυτό συνδέει Σαλάχ, Ναζί, Ρωμανό. Ο Κύκλος «Εχθρός, Μίσος, Βία».\nΑυτοί οι ποικιλώνυμοι τζιχάντηδες ντοπάρονται ποικιλοτρόπως. Πίνουνε δρόγες (κάπταγκον http://www.dimokratiki.gr/26-11-2015/captagon-amfetamini-ton-tzichantiston/, κόκες, αφιόνια και χασίσια) και πνευματικές πρέζες τύπου «φωτιά στους άπιστους», «φωτιά στους ξένους», «φωτιά στους αστούς», στήνοντας το μεθυσμένο πλαίσιο. Εντός του, με φούντωση μεγάλη στις κεφαλές και μάτια γουρλωμένα, ξαμολιούνται για να μας σώσουνε, για το καλό μας, ερήμην μας…\nΛευτεριά στο Μίσος μας!\nΣτα μανιφέστα Ρωμανού, που όθεν μοιάζουν δομικά με των λοιπών Μουτζαχεντίν, συχνά προβάλλεται το αίτημα της «ελευθερίας» του αντεξουσιαστή και των λοιπών ποινικών φίλων του. Τσαμπουκαλεύεται έτσι το εξουσιαστιλίκι τους, να επιβάλλουν ό, τι επιθυμεί της θολής τους (κεφαλής) ο χαβάς, εις βάρος της κοινωνίας που υποφέρει.\nΚαι τους διαφεύγει το γενικό αξίωμα ότι η «ελευθερία» τους προκαλεί στο κράτος την αυτονόητη ανάγκη να τους αντιμετωπίσει. Μάλιστα, ορθώνει τελικά μηχανισμούς κατασταλτικούς, που οι ίδιοι ως πιο υποψιασμένοι και ευέλικτοι αποφεύγουν.\nΟπότε, τελικά την καταστολή την τρώει στη μάπα η ευρεία κοινωνία των πραγματικών αγωνιστών της ζωής και των ανθρώπων τους. Ποικίλοι βιοπαλαιστές, νοικοκυρές, ηλικιωμένοι, παιδιά, μωρά, όλοι τρώνε στη μάπα αυτή την αντικοινωνική «ελευθερία»…\nΣυνεπώς, παρέλκουν Ρωμανιφέστα τύπου «…Για όσους οπλίστηκαν και φόρτωσαν στις βαλίτσες τους όνειρα και ελπίδες για έναν κόσμο ελευθερίας» και «…Έχω το θάρρος να πιστεύω στη δύναμη του ελεύθερου ανθρώπου…». Ή «Λευτεριά στους μαχητές του Ισλάμ, ώσπου αυτό να κυριαρχήσει στην ανθρωπότητα». Ή, ο (Εθνικός μας) Ύμνος εις την Ελευθερίαν, όταν τον επικαλούνται τα παλικάρια της Χρυσής Φακής δακρύζοντας και ακονίζοντας λεπίδες για να κόψουνε λαιμουδάκια των Άλλων…\nΕίμαι ο Προκρούστης της γειτονιάς σου και αν δεν γίνεις ανωμαλάρας σαν κι εμένα, ελεύθερα θα σε εξαερώσω… Λέει αυτό;\nΗ κοινωνία θέλει να μιλήσει με τους Μουτζαχεντίν\nΌλα τα ποικιλώνυμα «παιδιά» αυθαίρετα αυτοαποκλείονται από την απλή ζωή των αδύναμων άγνωστων ανθρώπων, που αγωνίζονται μέσα από αντιξοότητες να επιζήσουν. Να ερωτευτούν, να αγαπήσουν τον Άλλον, να χαμογελάσουν, να ζήσουν τις μικρές απολαύσεις της καθημερινότητας, διαισθανόμενοι το αυτονόητο, μάλιστα, ότι ποτέ ΔΕΝ θα υπάρξει επίγειος Παράδεισος.\nΗ ζωή πάντα θα είναι ένας σκληρός αγώνας απλών ανθρώπων.\nΤα παιδιά κολλάνε σε μια επιπόλαιη αφαίρεση, πριν δώσουν στον εαυτό τους την ευκαιρία να συζητήσουν με Άλλους τέτοια θέματα. Έτσι, αγνοούν την ενδεχόμενη αντίφαση, από τη μια το Κράτος να είναι καταπιεστικό και συχνά ενοχλητικό έως και απάνθρωπο και από την άλλη να προκύπτει από όλες τις μπάντες ότι δεν μπορεί να λειτουργήσει η κοινωνία χωρίς κράτος.\nΛέει ο Αναρχάγγελος Ρωμανός: «όσο οι καταπιεσμένοι θα εξεγείρονται ενάντια στους καταπιεστές τους…». Αμ, τότε θα εξεγείρονταν όλοι εναντίον όλων. Γιατί όταν συνευρίσκονται (τουλάχιστον) δύο άτομα, αυτόματα χτίζεται σχέση εξουσιαστή/εξουσιαζόμενου, λόγω προσωπικών, σεξουαλικών, επαγγελματικών και κάθε τύπου διαπλοκών, που επιφυλάσσει η σύνθετη ζωή.\nΧωρίς μια διάταξη ιεραρχίας, όπου υπάρχει κάποιος από πάνω και κάποιος από κάτω σε άπειρα αλληλοδιαπλεκόμενα επίπεδα αποδιαρθρώνεται η ζωή. Φανταζόμαστε ένα νοσοκομείο, μια ομάδα που διεκπεραιώνει ένα οξύ ιατρικό περιστατικό χωρίς ιεραρχία;… Ένα καράβι σε μια θύελλα;…\nΑφήστε που ακόμα και στις «αντιεξουσιαστικές» «συλλογικότητες» δημιουργείται αυτόματα ιεραρχία, πάντα υπέρ του εξυπνότερου, ισχυρότερου δυνατότερου, -ότερου, -ότερου, κλπ.\nΛέει επίσης: «Ένα ιστορικό βάρος που απέφυγα προσωρινά αλλά ποτέ δεν αποποιήθηκα και θα το σηκώσω τώρα». Κανένα ιστορικό βάρος δεν νοείται όταν κάποιος σαλτάρει και το «εμπιστεύεται» στον εαυτό του. Μόνο η κοινωνία μπορεί να σου το επιδώσει τέτοιο βάρος, μάλιστα χωρίς καταναγκασμούς και πιέσεις: χαλαρά και ελεύθερα.\nΑντί, λοιπόν, να γίνονται εχθροί της ζωής «τα παιδιά», ας έρθουν να κουβεντιάσουμε. Υπάρχουμε κι εμείς που θέλουμε να αλλάζουμε τον κόσμο αενάως (γιατί πάντα θα τείνει να ξανακολλάει άσχημα) και όχι άπαξ.\nΚαι δεν είμαστε βέβαιοι γι’ αυτό που κάνουμε, επειδή ΚΑΝΕΙΣ δεν μπορεί να αποδείξει την βεβαιότητά του. Γι’ αυτό και αποκλείεις από τη φαρέτρα των όπλων σου την αφαίρεση ζωής και την σκληρή Βία: αφού κάποτε μπορεί να διαπιστώσεις ότι ήταν λάθος που δεν διορθώνεται…\nΓια όλα αυτά θέλουμε να επικοινωνήσουμε με τα «παιδιά» που ζουν για να μισούν. Η κοινωνία έχει ανάγκη την ενέργεια που κουβαλούν. Ας σκεφτούν ότι μπορεί και να κάνουν λάθος. Αν όχι ας τολμήσουν να μας πείσουν, να γίνουμε εμείς σαν κι αυτούς. Για περισσότερη τεκμηρίωση προστρέξτε εδώ και εδώ.\nΤου ΣΑΚΕΛΛΑΡΗ ΣΚΟΥΜΠΟΥΡΔΗ από την AthensVoice.gr\nΕτικέτες: ΕΛΛΑΔΑ, ΕΠΙΚΑΙΡΟΤΗΤΑ, Τρομοκρατία


Ο Βασιλιάς και το Στέμμα | George Ioannidis official website\nHome » Short Stories » Ο Βασιλιάς και το Στέμμα\nΜια (αλληγορική) ιστορία της Μυθολογίας Κθούλου\nΉταν κάποτε ένας βασιλιάς που καθόταν ακλόνητος στον μεγάλο λίθινο θρόνο του. Ο θρόνος αυτός είχε χτιστεί ακριβώς στο κέντρο ενός περίλαμπρου παλατιού που όλες οι αυτοκρατορίες της πλάσης ζήλευαν. Μόνο που σήμερα, το παλάτι αυτό δεν υπήρχε πια. Το μνημείο είχε καταρρεύσει πριν από αιώνες, ενώ ακόμη πιο πριν, τον τόπο είχαν εγκαταλείψει όλοι οι άνθρωποι και τα ζωντανά. Κάπως έτσι, η άλλοτε πλούσια πόλη θάφτηκε κάτω από νεκρό χώμα και τα πάντα έγιναν έρημος – όλα εκτός από τον μεγάλο λίθινο θρόνο και τον βασιλιά που καθόταν επάνω του.\nΌταν πριν από πολλά φεγγάρια ο τόπος υποδέχτηκε τον βασιλιά του, οι γιορτές κράτησαν μερόνυχτα και όλοι ήταν ευτυχισμένοι. Μετά το γλέντι όμως, τα πάντα πάγωσαν και μια πρωτόγνωρη θλίψη απλώθηκε παντού. Ήταν τότε που ο βασιλιάς σώπασε και έκατσε στον μεγάλο του θρόνο για να μην σηκωθεί ποτέ ξανά.\nΟι μέρες έγινες βδομάδες, οι βδομάδες μήνες, οι μήνες χρόνια, τα χρόνια αιώνιες και ο χρόνος περνούσε αλλάζοντας τα πάντα, τα πάντα εκτός από τον μεγάλο λίθινο θρόνο και τον βασιλιά που καθόταν επάνω του.\nΚαι εκείνος έμενε εκεί, σιωπηλός και ατάραχος, τυλιγμένος μ’ έναν βαρύ γκρίζο μανδύα που κάλυπτε και χιτώνες που είχαν χάσει το βασιλικό τους χρώμα – καθισμένος πάντα στον μεγάλο λίθινο θρόνο του. Μέχρι που…\nΜέχρι που μια μέρα ένας ξένος που βάδιζε τους λόφους της ερήμου με ευκολία, έφτασε στον ξεχασμένο αυτό τόπο. Από μακριά φαινόταν σαν μια κουκίδα σκοτεινή, όπως μαύρο ήταν και το χρώμα της επιδερμίδας του. Όταν όμως πλησίασε, φάνηκε καθαρά το ψηλόλιγνο σώμα του και το πονηρό του βλέμμα.\n«Έ γέρο» φώναξε ο ξένος με περίεργη προφορά «πόσο ακόμη θα κάθεσαι εδώ σ’ αυτή την γη των νεκρών;»\n«Φύγε» ψέλλισε αδύναμα ο βασιλιάς.\n«Τι πράγμα; Έχεις ακόμη ανάσα στα πνευμόνια σου και μου απαντάς;» είπε κοροϊδευτικά ο μαύρος ταξιδιώτης και πλησίασε ακόμη μερικά βήματα στον θρόνο.\n«Φύγε από εδώ» είπε ξανά ο βασιλιάς, βάζοντας αυτή την φορά λίγο περισσότερη δύναμη στην κουρασμένη φωνή του.\n«Άκου προσεχτικά ξεπεσμένε άρχοντα. Κανείς ποτέ δεν τόλμησε να μου δώσει εντολή για το τι εγώ θα πρέπει να πράξω. Γιατί λοιπόν να είσαι εσύ ο πρώτος;»\n«Φύγε από το παλάτι μου…» είπε ο βασιλιάς και το σώμα του άρχισε να τρέμει από την προσπάθεια να βρει το κουράγιο και να πει ακόμη πιο δυνατά αυτά τα λόγια.\n«Ποιο παλάτι ανόητε και φτωχέ; Τίποτα δεν βρίσκεται στην θέση του από όσα εσύ θυμάσαι. Όλα παραδόθηκαν στην διάθεση του χρόνου, όλα έσβησαν από την μνήμη αυτής της γης, όλα εκτός από εσένα και τον θρόνο σου».\nΤότε ο βασιλιάς σήκωσε το σκυμμένο του κεφάλι και με το ρυτιδιασμένο του χέρι απομάκρυνε τα μακριά του μαλλιά για να μπορέσει να δει καλύτερα τον βλάσφημο ξένο. Αλλά καθώς είχαν περάσει τα χρόνια, τα μάτια του καθρέπτιζαν θολά ολόκληρο τον εξωτερικό κόσμο. Και με μια ανάσα βαθιά, έσκυψε πάλι μουρμουρίζοντας μερικές κουβέντες.\n«Βρήκες… βρήκες και έφερες πίσω… το στέμμα μου;»\n«Κανένα στέμμα δεν κουβαλώ – ποιος θεός χρειάζεται στέμμα;»\n«Δεν είσαι θεός!» ψιθύρισε ο βασιλιάς και ο ξένος γέλασε με τρανταχτή φωνή, τόσο δυνατή που ακούστηκε σ’ όλη την απέραντη έρημο.\n«Είμαι περισσότερο από αυτό που μπορείς να καταλάβεις» είπε ο ξένος πλησιάζοντας τα χείλη του στο αυτί του βασιλιά «είμαι αυτός που φέρνω τα μηνύματα από εκείνους που κατοικούν έξω από τις Γωνίες του κόσμου».\nΤα λόγια του ξένου τρομάξουν τον γέρο βασιλιά που τώρα έτρεμε σύγκορμος πάνω στον θρόνο. Δίπλα του στεκόταν ο οδηγός των προγόνων του. Αυτός που ο λαός του δόξαζε και έτρεμε μαζί, ο αρχαίος Νυαρλαθοτέπ.\n«Συγχώρεσε με…» κατάφερε να πει\n«Ανόητε και φτωχέ» απάντησε εκείνος.\n«Λύτρωσε με Κύριε!»\n«Δεν είμαι εγώ αυτός που μπορεί να το καταφέρει τούτο».\n«Αν όχι εσύ τότε ποιος θα φέρει πίσω το στέμμα στον βασιλιά που το έχασε;»\n«Ανόητε και φτωχέ! Γι’ αυτό λοιπόν κάθισες για πάντα σ’ αυτόν τον θρόνο; Επειδή έχασες το στέμμα της βασιλείας σου;»\n«Έστειλα άνδρες να ψάξουν από άκρη σ’ άκρη το παλάτι. Έστειλα αγγελιοφόρους να διαλαλήσουν πως όποιος βρει και φέρει πίσω το άγιο στέμμα θα κάτσει δίπλα μου στο θρόνο. Μα τίποτα! Ο καιρός περνούσε και κανείς δεν έβρισκε το στέμμα. Έτσι και εγώ αποφάσισα να κάτσω εδώ και να περιμένω πότε το στέμμα θα φτάσει πίσω σ’ εμένα. Διότι ο κόσμος δεν είναι μεγάλος, και ό,τι χάσεις σ’ αυτόν, πάλι μια μέρα πίσω σε εσένα θα γυρίσει. Έτσι δεν είναι Κύριε;»\nΟ Νυαρλαθοτέπ τότε χτύπησε απαλά τον βασιλιά στον ώμο και σκύβοντας ξανά προς το μέρος του, του είπε «Αν λαχταράς το στέμμα σου και την αλήθεια όλη, σήκω και έλα μαζί μου!»\nΚαι ο βασιλιάς σηκώθηκε και άφησε πίσω του τον αρχαίο θρόνο. Και μαζί με τον θεό βαδίζανε πάνω στην άμμο για ημέρες πολλές δίχως να σταματήσουν πουθενά, δίχως να ξαποστάσουν σε μια σκιά, παρά βάδιζαν με ρυθμό μέχρι που άνθρωπος και θεός έφτασαν μπροστά σε μια γιγάντια στριφογυριστή σκάλα που υψώνονταν στον ουρανό, τρυπούσε τα σύννεφα και οδηγούσε ακόμη πιο πέρα.\n«Φτάσε εκεί ψηλά» είπε ο μαύρος Νυαρλαθοτέπ. «Ανέβα την σπείρα, πέρασε από τις εφτά πύλες και θα βρεις την αλήθεια που αναζητάς».\nΚαι αφού είπε αυτά χάθηκε.\nΤότε ο βασιλιάς, συγκεντρώνοντας τις τελευταίες δυνάμεις που του απέμεναν, άρχισε να σκαρφαλώνει τα μεγάλα σκαλοπάτια μέχρι που έφτασε στην πρώτη πύλη. Εκεί, σμιλεμένη πάνω στην πέτρινη αψίδα είδε σε αρχαία γραφή μια εντολή που έλεγε περίπου τα εξής: «Δώσε για να Λάβεις. Χτύπα και θα σου Ανοιχτεί. Πέθανε για να Ζήσεις».\nΚαι έτσι ο βασιλιάς έβγαλε τον μακρύ και πλούσιο μανδύα του και το άφησε στο κατώφλι της αρχαίας πύλης. Έπειτα άρχισε να χτυπά, μέχρι που τα δυο ξύλινα φύλα άνοιξαν και ένα αλλόκοσμο φως τον έλουσε καίγοντας λίγο από την σάρκα στο πρόσωπο του. Ήταν αυτό που οι παλαιοί ονόμαζαν Βάπτισμα των Άστρων.\nΔίχως να χάσει το κουράγιο του, ο βασιλιάς συνέχυσε στα σκαλοπάτια που οδηγούσαν μακριά και ψηλά από το έδαφος. Και φτάνοντας σε κάθε νέα πύλη οι προσφορές που έκανε ήταν ακόμη μεγαλύτερες. Γιατί οι παλαιοί λέγανε πως ο πόνος μας αφυπνίζει από τις ψευδαισθήσεις – ήταν αυτό που όριζαν ως Χρυσό Μυστικό.\nΌταν τελικά πέρασε και την έβδομη πύλη, έμεινε εντελώς γυμνός από ρούχα ενώ το σώμα του ήταν αγνώριστο από τις γλώσσες του πυρός που κάθε τόσο έγλυφαν το κορμί του. Και τότε, μόνος, ταλαιπωρημένος και πιο ψηλά από κάθε τι άλλο που μπορεί να σκαρφαλώσει στον ουρανό, έψαξε γύρω του για το στέμμα. Όμως δεν υπήρχε τίποτα παρά μονάχα φως, και απελπισμένος, έκανε ένα βήμα μπροστά πιστεύοντας πως όλα ήταν μάταιο και πως ο μαύρος θεός τον είχε κοροϊδέψει.\nΣήκωσε λοιπόν το πόδι του και πάτησε στο ατελείωτο φως που απλωνόταν μπροστά του. Έκλεισε τα μάτια του, και περίμενε το τέλος στο μαρτύριο της ζωής του…\nΑλλά το τέλος δεν ήρθε ποτέ, γιατί το φως χάθηκε και σκοτάδι σαν αυτό που δεν είδε ποτέ ανθρώπινο μάτι γέμισε τον κόσμο όλο. Μουσική ακούστηκε να φτάνει από μακριά, ήχοι μιας περίεργης φλογέρας και ο βασιλιάς ένιωσε να περιστρέφεται σ’ ένα χορό πιο αρχαίο και από τον χρόνο.\nΌλα γύρω του ήταν σκοτεινά, μα ακόμη πιο σκοτεινό ήταν αυτό που στο κέντρο του χορού έδενε τα πάντα σε μια ενότητα.\nΠάνω στον άνεμο της πνοής του χάους άρχισε να χορεύει ο βασιλιάς και γελώντας σαν τρελός πηδούσε ανάμεσα στις γωνίες του απόλυτου κενού. Η μέθη αυτής της έκστασης τον έκανε ξανά παιδί και λίγο πριν επιστρέψει στην αρχή του, ένιωσε πως είδε σε μια στιγμή της στιγμής το πρόσωπο του Τυφλού θεού που την Μαύρη Φλόγα της Θέλησης του κρύβουν όλοι οι άνθρωποι στις σπηλιές της ψυχής τους.\nΚαι τότε τρόμαξε από το θέαμα γιατί ο νους δεν μπορούσε να κατανοήσει τα μυστήρια αυτά.\nΚαι τότε ξύπνησε σαν από εφιάλτη πίσω και πάνω στον θρόνο που για αιώνες καθότανε. Μόνο που…\nΜόνο που το παλάτι στεκόταν τώρα λαμπρό στην θέση του. Οι αυλικοί βάδιζαν με χαρά τρώγοντας και πίνοντας. Ο λαός δόξαζε το όνομα του βασιλιά και οι μυρωδιές από τα φρεσκοανθισμένα λουλούδια των δέντρων γέμιζαν τον τόπο όλο.\nΟ βασιλιάς καθόταν στον αρχαίο λίθινο θρόνο των προγόνων του, και στο κεφάλι φορούσε το στέμμα που ποτέ δεν είχε χάσει.


Tripadvisor: 3 παραμυθένιες ελληνικές παραλίες στις καλύτερες της Ευρώπης\nΤελευταία ενημέρωση: 2018-02-27, 18:57:40\nΗ άνοιξη κατέφτασε και οι παραλίες που θα φιλοξενήσουν τα καλοκαιρινά μας μπάνια αρχίζουν να στριφογυρίζουν σιγά-σιγά στο μυαλό όλων. Κάποιες από αυτές, όμως, συγκεντρώνουν παγκοσμίως τα βλέμματα, αφού βρίσκονται ανάμεσα στις καλύτερες της Ευρώπης, αλλά και του κόσμου, σύμφωνα με τον ταξιδιωτικό ιστότοπο Tripadvisor.\nΣυγκεκριμένα, το Ελαφονήσι στον νομό Χανίων της Κρήτης βρίσκεται στην 11η θέση των καλύτερων παραλιών του κόσμου, σύμφωνα με τους χρήστες του TripAdvisor για το 2018, ενώ σε ευρωπαϊκό επίπεδο σκαρφαλώνει στη 2η θέση.\nΣτην όγδοη θέση βρίσκεται η πανέμορφη λιμνοθάλασσα του Μπάλου.\nΣτην 11η θέση βρίσκεται ο Σίμος στην Ελαφόνησο, με την Ελλάδα να κατακτά τρεις θέσεις στην ευρωπαϊκή εντεκάδα.


Επίσκεψη Τζ. Πάιατ και Σ. Βούλτεψη στο μοναδικό υπνωτήριο για άστεγους ανήλικους\nΔημοσιεύθηκε: Τετάρτη 29 / 9 / 2021 , 22:26 από news_room\nΤο μοναδικό υπνωτήριο για άστεγους ανήλικους της Αθήνας επισκέφτηκε νωρίτερα σήμερα ο πρέσβης των Ηνωμένων Πολιτειών Τζέφρυ Πάιατ και η υφυπουργός Μετανάστευσης και Ασύλου Σοφία Βούλτεψη. «Αυτό ήταν ένα όνειρο μας εδώ και 4 χρόνια γιατί πολλά παιδιά ήταν άστεγα» σημείωσε η πρόεδρος της ΜΕΤΑδρασης, Λώρα Παππά αναφερόμενη στους ανήλικους ασυνόδευτους πρόσφυγες, αν και ο χώρος είναι διαθέσιμος σε όλους και όλες, χωρίς εξαιρέσεις και αποκλεισμούς.\nΤο υπνωτήριο λειτουργεί σε συνδυασμό με το Κέντρο Ημέρας της ΜΚΟ ΜΕΤΑδραση, όπου τα παιδιά κατευθύνονται για δημιουργικές και εκπαιδευτικές δραστηριότητες ή και για την εκμάθηση της ελληνικής γλώσσας, όταν είναι απαραίτητο, κατά τις πρωινές ώρες. Η λειτουργία του υπνωτηρίου ήταν εφικτή χάρη στο βραβείο του αμερικανικού ιδρύματος Conrad N. Hilton, το οποίο έλαβε η ΜΕΤΑδραση το 2019 και το οποίο συνοδευόταν από σημαντικό οικονομικό έπαθλο.\n«Αμέσως αποφασίσαμε ότι θα κάνουμε κάποιες δράσεις για τα άστεγα παιδιά. Ξεκινήσαμε στις αρχές του 2020 ένα κέντρο ημέρας, διαθέτουμε κινητή μονάδα και καταφέραμε μετά από 5 μήνες να πάρουμε την άδεια λειτουργίας για το υπνωτήριο, οπότε ανοίξαμε τις πόρτες τον Μάιο του 2021. Μεγάλη στήριξη σε εμάς παρέχει ο δήμος Αθηναίων και μας βοηθάει πάρα πολύ στο φαγητό καθημερινά, στην καθαριότητα και την φύλαξη», υπογράμμισε η πρόεδρος της οργάνωσης.\nΣτο υπνωτήριο μπορεί να έχει πρόσβαση οποιοδήποτε παιδί και όχι μόνο ασυνόδευτα παιδιά πρόσφυγες, αν και η κ. Παππά επεσήμανε επανειλημμένως ότι ο στόχος είναι ένας: «Όχι άλλα παιδιά σε καμπς. Να μην ζει κανένα παιδί σε καμπ». Μια τέτοια δομή μπορεί να φανεί χρήσιμη σε έκτακτες περιπτώσεις μονογονεϊκών οικογενειών, χωρίς συγγενικό υποστηρικτικό περιβάλλον ή παιδιά που ανήκουν σε ευάλωτες ομάδες, εξηγούν στελέχη της ΜΕΤΑδρασης. Από τον Μάιο έχουν περάσει ήδη περίπου 100 παιδιά από το υπνωτήριο, τα οποία μπορούν να μείνουν από 1 ημέρα έως 3 μήνες μέχρι να τοποθετηθούν σε μια μονιμότερη, καλύτερη θέση.\nΑπευθυνόμενους στους ανθρώπους της οργάνωσης ο κ. Πάιατ ανέφερε: «Έχω πολύ μεγάλο σεβασμό για όλα όσα κάνετε εδώ στη ΜΕΤΑδραση και για όλα όσα αντιπροσωπεύετε. Είναι πραγματικά το καλύτερο πρόσωπο της Ελλάδας και εάν προσπαθήσει κάποιος να συλλάβει την έννοια της φιλοξενίας, είναι δύσκολο να φανταστεί μια καλύτερη εκδήλωση της από αυτό που η ΜΕΤΑδραση κάνει σε όλη την χώρα. Είμαι πολύ υπερήφανος για την στήριξη που λαμβάνετε από τις Ηνωμένες Πολιτείες, από το υπουργείο Εξωτερικών, από το γραφείο για το Προσφυγικό, επίσης από το ίδρυμα Conrad N. Hilton. Νομίζω ότι αυτό το κομμάτι της ελληνικής ιστορίας χρειάζεται να φωτιστεί περισσότερο. Υπάρχει πολλή προσοχή στον διεθνή τύπο για το θλιβερό σκέλος της προσφυγικής κρίσης, αλλά όχι αρκετή προσοχή στην γενναιοδωρία που δείχνουν οι Μη Κυβερνητικές Οργανώσεις εδώ στην Ελλάδα και το πραγματικά ανθρωπιστικό πνεύμα που έχω δει σε τόσα πολλά μέρη, στην Αθήνα, στη Θεσσαλονίκη, στην Χίο, στη Λέσβο».\nΗ προσφυγική κρίση «είναι μια πρόκληση για όλους μας. Είναι μια πρόκληση που δεν θα έπρεπε να αναμένεται ότι η Ελλάδα θα την αντιμετωπίσει μόνη της. Είναι ευρωπαϊκό πρόβλημα και τα 27 μέλη της Ευρωπαϊκής Ένωσης χρειάζεται να μοιραστούν αυτό το βάρος, ακριβώς όπως και στις Ηνωμένες Πολιτείες ασχολούμαστε με αυτά τα ζητήματα» τόνισε ο κ. Πάιατ.\nΗ δυναμική του υπνωτηρίου αυτή τη στιγμή είναι 60 κλίνες, ωστόσο άμεσα θα αυξηθεί στις 100. Ο κ. Πάιατ συνομίλησε μάλιστα με εργαζόμενους της οργάνωσης οι οποίοι οι ίδιοι έφτασαν στην Ελλάδα ως ασυνόδευτοι πρόσφυγες πριν κάποια χρόνια και διακρίθηκαν εδώ για τις ικανότητές τους, τον Μαμαντού Χάντι Ντιάλλο και τον Μορτέζα Αλίμι, ο οποίος μάλιστα είναι μαραθωνοδρόμος. «Είμαι εντυπωσιασμένος από τον Μαμαντού και τον μαραθωνοδρόμο σας» είπε ο κ. Πάιατ «που αποδεικνύουν πώς η εμπειρία με ομάδες όπως η ΜΕΤΑδραση βοηθούν ανθρώπους να εξελιχθούν και να γίνουν μέλη της κοινωνίας τα οποία συνεισφέρουν στο σύνολο. Αυτή είναι η ελπίδα που έχουμε όλοι. Για τα παιδιά, προφανώς, το σχολείο είναι κρίσιμα σημαντικό και το συζητήσαμε αυτό και με την κ. Κεραμέως».\nΔράττοντας την ευκαιρία της επίσκεψης, η υφυπουργός Μετανάστευσης και Ασύλου κ. Σοφία Βούλτεψη ενημέρωσε σχετικά με την εκπαίδευση ότι προκειμένου να αντιμετωπιστούν «τα προβλήματα στα δημόσια σχολεία γιατί κάποια παιδιά φτάνουν στην Ελλάδα μην γνωρίζοντας κάποια άλλη γλώσσα, πλην της μητρικής τους, θα ξεκινήσουμε ένα τριετές πρόγραμμα με την UNICEF για να έχουμε μια μη επίσημη εκπαίδευση που θα λειτουργήσει ως γέφυρα για την επίσημη εκπαίδευση, ώστε τα παιδιά να μπορούν να μπουν πιο ομαλά στο δημόσιο ελληνικό σχολείο, το οποίο είναι δύσκολο ακόμα και για τους Έλληνες. Θα προσπαθήσουμε να φτάσουμε να πάνε όλα τα παιδιά στο σχολείο. Εξάλλου η εκπαίδευση είναι υποχρεωτική στην Ελλάδα και οι πρόσφυγες το γνωρίζουν αυτό με το που φτάνουν» υπογράμμισε η υφυπουργός.\nΗ κ. Βούλτεψη χαρακτήρισε το υπνωτήριο «εξαιρετικό» και δεσμεύτηκε ότι όποιες δυσκολίες υφίστανται για την μετακίνηση των φιλοξενούμενων σε επόμενες δομές θα αντιμετωπιστούν άμεσα. Επιπλέον, η κ. Βούλτεψη αναφέρθηκε στην πρωτοβουλία της κυβέρνησης της ΝΔ να απομακρύνει όλα τα παιδιά που παρέμεναν εγκλωβισμένα σε αστυνομικά τμήματα, υπενθυμίζοντας ότι πριν τη σχετική νομοθέτηση περισσότεροι από 300 ασυνόδευτοι ανήλικοι πρόσφυγες περίμεναν στα ΑΤ. Τέλος, η κ. Βούλτεψη σημείωσε ότι ήδη περισσότερα από 1.000 ασυνόδευτα παιδιά έχουν μετακινηθεί προς άλλες χώρες της Ευρωπαϊκής Ένωσης, παρά τα κλειστά σύνορα που επέβαλε η πανδημία.\nΕκπροσωπώντας τον δήμαρχο Αθηναίων κ. Κώστα Μπακογιάννη, η κ. Μελίνα Δασκαλάκη τόνισε ότι ο δήμος «στήριξε δυναμικά την πρωτοβουλία της ΜΕΤΑδρασης από την πρώτη στιγμή και θέλουμε να επεκτείνουμε αυτή την συνεργασία. Ο κ. Μπακογιάννης και ο δήμος έχει κάνει σημαντικές κινήσεις για τους ανήλικους. Για παράδειγμα, παραχωρήσαμε τις κατασκηνώσεις του Αγ. Ανδρέα κάθε φορά που χρειάστηκαν για να στεγαστούν ανήλικοι και λάβαμε ειδική πρόνοια κατά τη διάρκεια των πυρκαγιών, αλλά και στον Ελαιώνα που είναι ένα ιδιαίτερο καμπ, καθώς βρίσκεται μέσα στον αστικό ιστό. Θα είμαστε δίπλα σας», είπε η κ. Δασκαλάκη, προσθέτοντας ότι «είναι πλέον καιρός να αφήσουμε πίσω μας την ιδέα της πρώτης εισόδου και να περάσουμε στην προσπάθεια για την ένταξη, ειδικά στην Αθηνά».\nΚατά τη διάρκεια της επίσκεψης, οι κ. Πάιατ και Βούλτεψη συνομίλησαν με φιλοξενούμενα παιδιά, διαπιστώνοντας ότι κυρίως έμεναν σε πάρκα πριν βρεθούν στη δομή αλλά και το εξαιρετικά δύσκολο ταξίδι που ακολούθησαν πριν φτάσουν στην Ελλάδα. Στο πλαίσιο της συνάντησης, η πρόεδρος της οργάνωσης κ. Λώρα Παππά προσέφερε τον πρέσβη των Ηνωμένων Πολιτειών το μετάλλιο «Conrdad NHilton» γιατί, όπως είπε χαρακτηριστικά, «σας θεωρούμε μέλος της ΜΕΤΑδρασης. Για τη συνεχή σας στήριξη, δεν είναι μόνο η χρηματοδότηση, είναι, επίσης, ότι ξέρουμε ότι είστε υποστηρικτές μας». Από την πλευρά του ο κ. Πάιατ συνεχάρη την οργάνωση και τους ανθρώπους της για το έργο τους ενώ απηύθυνε τις ευχαριστίες του και προς τον κ. Μπακογιάννη υπογραμμίζοντας ότι έχει αναγνωρίσει και «πώς να αντιμετωπίσει αυτό το πρόβλημα αλλά και, επίσης, έχει αναγνωρίσει τους πόρους που αντιπροσωπεύουν αυτές οι κοινότητες για την αναγέννηση της πόλης».\nFacebook Twitter LinkedIn Pinterest Shares Πραγματοποιήθηκε, σήμερα, στο Λουξεμβούργο το Συμβούλιο Περιβάλλοντος της ΕΕ. Την Κύπρο εκπροσώπησε ο Γενικός Διευθυντής του Υπουργείου Γεωργίας, Αγροτικής Ανάπτυξης και Περιβάλλοντος κ. Ανδρέας Γρηγορίου. Το Συμβούλιο Περιβάλλοντος υιοθέτησε κείμενο Συμπερασμάτων με θέμα την Eυρωπαϊκή Στρατηγική για την προσαρμογή στην κλιματική αλλαγή, η οποία καθορίζει την πορεία προετοιμασίας και ενίσχυσης […]\nFacebook Twitter LinkedIn Pinterest Shares Οι πτήσεις προς την Ελλάδα θα μπορούν από τις 28 Ιουνίου να πραγματοποιούνται βάσει του νέου διευρυμένου προγράμματος, που αποφάσισε στη σημερινή του συνεδρίαση το Επιχειρησιακό Κέντρο της ρωσικής κυβέρνησης για την αντιμετώπιση της πανδημίας του κορονοϊού. Η Ελλάδα είναι μεταξύ των χωρών, προς τις οποίες αυξάνεται ο αριθμός των […]


4η Κατηγορία: Πρόγραμμα και διαιτητές 20ης μέρας - Στις 3.00 την Κυριακή οι ηλειακές ομάδες - Ηλεία Οικονομία\n4η Κατηγορία: Πρόγραμμα και διαιτητές 20ης μέρας – Στις 3.00 την Κυριακή οι ηλειακές ομάδες\nΤην Κυριακή (16/2) γίνεται με τη διεξαγωγή της 20ης αγωνιστικής η συνέχεια του πρωταθλήματος στον 7ο όμιλο της νέας Γ’ Εθνικής (Τέταρτης Κατηγορίας πλέον).\nΑναλυτικά η 20η αγωνιστική με πρόγραμμα και διαιτητές:\nΕρμιονίδα – Πανηλειακός ΜΠΑΪΡΑΚΤΑΡΗΣ ΚΩΝ. ΑΘΗΝΩΝ – ΜΗΤΡΟΦΑΝΗΣ ΧΡ. ΑΘΗΝΩΝ, ΚΑΦΡΙΤΣΑΣ ΑΝΔΡ. ΑΘΗΝΩΝ\nΠΑΟ Βάρδας – Τσιλιβί ΠΑΠΑΓΕΩΡΓΟΠΟΥΛΟΣ ΙΩ. ΑΡΓΟΛΙΔΑΣ – ΓΚΟΥΡΙΩΤΗΣ ΚΩΝ. ΑΡΓΟΛΙΔΑΣ, ΜΑΥΡΟΚΟΡΔΟΠΟΥΛΟΣ ΝΙΚ. ΑΡΓΟΛΙΔΑΣ\nΟλυμπ. Ζαχάρως – Θύελλα Πατρ. ΡΟΥΤΣΗΣ ΙΩ. ΚΟΡΙΝΘΙΑΣ – ΣΑΝΟΣ ΘΕΟΔ. ΚΟΡΙΝΘΙΑΣ, ΚΛΕΠΕΤΣΑΝΗΣ ΑΘ. ΚΟΡΙΝΘΙΑΣ\nΔιαγόρ. Βραχνεΐκων – Διαβολίτσι ΑΔΑΜΟΠΟΥΛΟΣ ΑΓΓ. ΖΑΚΥΝΘΟΥ – ΜΠΑΣΤΑΣ ΓΕΩΡ. ΖΑΚΥΝΘΟΥ, ΠΛΕΣΣΑΣ ΔΙΟΝ. ΖΑΚΥΝΘΟΥ\nΑστέρας Βλαχιώτη – Παναργειακός ΡΕΚΚΑΣ ΗΛ. ΜΕΣΣΗΝΙΑΣ – ΜΠΟΥΡΙΚΑΣ ΗΛ. ΜΕΣΣΗΝΙΑΣ, ΓΑΚΗΣ ΝΙΚ. ΜΕΣΣΗΝΙΑΣ\nΖάκυνθος – Σπάρτη ΑΝΔΡΙΑΝΟΣ ΚΩΝ. ΑΧΑΪΑΣ (Β’) – ΚΑΚΑΦΩΝΗΣ ΜΙΧ. ΑΧΑΪΑΣ (Β’), ΑΝΔΡΙΑΝΟΣ ΜΙΧ. ΑΧΑΪΑΣ\nΝαύπλιο 2017 – Πανγυθεατικός ΣΑΦΑΡΙΚΑΣ ΕΥΑΓ. ΑΧΑΪΑΣ – ΤΣΟΥΤΣΗΣ ΛΕΩ. ΑΧΑΪΑΣ, ΠΑΠΑΔΙΟΝΥΣΙΟΥ ΙΩ. ΑΧΑΪΑΣ


Οι νέες ταινίες της εβδομάδας [ 1/09 - 8/09 ]\nΟι νέες ταινίες της εβδομάδας [ 1/09 – 8/09 ]\nHello guys! Καλό μήνα! Επιστρέψαμε από το καλοκαιρινό μας break, κάνοντας δυναμικό comeback με πολύ καλές cine προτάσεις που πιστεύω θα ενθουσιάσουν όλους έσας που αγαπάτε το σινεμά!\n13 χρόνια μετά την πρώτη μαγική βουτιά στον πολύχρωμο βυθό της Pixar, η αναμονή τελείωσε!\nΥπόθεση: Η Dory, το μπλε ψάρι με την αδύναμη μνήμη, ξεκινά μια παθιασμένη εκστρατεία για να βρει τους γονείς της, παρέα με το Marlin και το Nemo. Η διαδρομή τους περιλαμβάνει αξέχαστες συναντήσεις με πλάσματα του βυθού που σφύζουν από χιούμορ και κωμικό ταπεραμέντο, ενώ η ιστορία χαρίζει απλόχερα εικόνες απαράμιλλης ομορφιάς, γέλιο, συγκίνηση και αγωνία.\nΈνα νεαρό αγόρι τη δεκαετία του ’80 θα σκαρφιστεί μία πολύ πρωτότυπη ιδέα με μοναδικό σκοπό να εντυπωσιάσει ένα κορίτσι…\nΥπόθεση: Ένα 14χρονο αγόρι που μεγαλώνει στο Δουβλίνο τη δεκαετία του ’80 φτιάχνει μια μουσική μπάντα με μοναδικό σκοπό να εντυπωσιάσει ένα κορίτσι. Στο τόλμημά του έχει τη στήριξη του cool αδερφού του, ο οποίος τον μυεί στα μουσικά ακούσματα της εποχής. Ο μικρός θα κατορθώσει σιγά σιγά να ξεφύγει από τα στενά όρια της πόλης του και να αναζητήσει την τύχη του στο Λονδίνο.\nΟ Jason Bourne επιστρέφει για να αποκαλύψει την κρυμμένη αλήθεια για το παρελθόν του!\nΥπόθεση: Εφτά χρόνια μετά την ανάκτηση της μνήμης του και την εξαφάνισή του, ο Jason Bourne επιστρέφει ξαφνικά, σε μια εποχή που ο κόσμος είναι πιο ασταθής από ποτέ άλλοτε, για να αποκαλύψει την κρυμμένη αλήθεια για το παρελθόν του. Την ίδια στιγμή, ένα νέο πρόγραμμα δημιουργείται για να τον εντοπίσει και να τον εξουδετερώσει.\nΒασισμένη σε αληθινή ιστορία, η ταινία μιλά για τον απαγορευμένο έρωτα ενός διευθυντή φυλακών με μία από τις κρατούμενες του…\nΥπόθεση: Ο 39χρονος Ζαν είναι διευθυντής στις υποδειγματικές φυλακές γυναικών των Βερσαλλιών. Όταν φιλοξενεί εκεί τη νεαρή Άννα, μπλεγμένη σε μια ευαίσθητη δικαστική υπόθεση, υποκύπτει αμέσως στην άγρια ομορφιά της. Ο Ζαν προσπαθεί να βοηθήσει την Άννα, αλλά νιώθει όλο και περισσότερο να φαντασιώνεται την επαφή μαζί της. Μέχρι που συνειδητοποιεί ότι και η Άννα είναι γοητευμένη από αυτόν. Στη συνέχεια, ο Ζαν θα υποκύψει σε μια τόσο παθιασμένη όσο και απαγορευμένη ιστορία αγάπης, θέτοντας σε κίνδυνο την καριέρα του.\nΈνα ταξίδι ενδοσκόπησης αλλά και αργοπορημένης ενηλικίωσης για όσους προσπάθησαν να την αποφύγουν αλλά εκείνη τους περίμενε στην πιο απρόσμενη στροφή της ζωής τους!\nΥπόθεση: Tο ταξίδι ενός ηλικιωμένου Μουσουλμάνου που ζητά από έναν «ερασιτέχνη» ταξιτζή να τον οδηγήσει με το παλιό του Peugeot, από το Μπουένος Άιρες μέχρι το Λα Παζ, με τελικό του προορισμό τη Μέκκα.


Γιατί ο Γκουαρδιόλα δεν δείχνει όσο σεβασμό πρέπει στην Άρσεναλ | Contra.gr\nΈχει ο Πεπ Γκουαρδιόλα δίκιο για την ατάκα που σήκωσε πολλή κουβέντα στην Αγγλία και τι έκρυβε η δυσαρέσκειά του;\nΟ Πεπ Γκουαρδιόλα στη διάρκεια του ημιτελικού του Κυπέλλου με την Άρσεναλ AP PHOTO/MATT CHILDS,POOL\nΕξαιτίας των αγωνιστικών ζητημάτων που αντιμετώπισε ο Πεπ Γκουαρδιόλα στη Μάντσεστερ Σίτι, ζητήματα που έφεραν την απώλεια των δύο εκ των τριών εγχώριων τίτλων, η πιο πρόσφατη από τις τέσσερις σεζόν στην Αγγλία ανέδειξε έναν προπονητή με αδυναμίες. Αδυναμίες 'ελληνικές' θα τις περιέγραφες, καθώς με κάθε αφορμή που θεωρούσε συμβατή αυτοπαρουσιαζόταν ως αδικημένος και κατατρεγμένος. Σε τέτοιο σημείο που -κατά τον Μάκη Παπασημακόπουλο- άρχιζε να μοιάζει με τον Γιώργο Παράσχο όταν αυτός εκφράζει την περιφρόνηση της εκάστοτε ομάδας του, και είναι πάρα πολλές, από τη διαιτησία. Είτε η θητεία του ήταν μακράς διάρκειας είτε απολύθηκε σε μόλις 7 ημέρες.\nΤο Σάββατο κι ενώ η Σίτι έχει αποκλειστεί στον ημιτελικό του Κυπέλλου χάνοντας 2-0 από την Άρσεναλ, ο Καταλανός προπονητής ξέθαψε το τσεκούρι του πολέμου. Έβγαλε από τη φαρέτρα το τόξο και εξαπέλυσε τα αιχμηρά βέλη του. Ευθεία επίθεση, χωρίς τακτ ή στρογγυλοποιήσεις. Ναι μεν "αφού χάσαμε, τούς σφίξαμε χέρια". Ναι μεν "συγχαρητήρια για την πρόκριση και καλή επιτυχία στον τελικό". Απέναντι στην Τσέλσι, παρεμπιπτόντως. Ναι μεν "σέβομαι απεριόριστα την Άρσεναλ για ό,τι κάνουν στο γήπεδο". Παράλληλα όμως "δεν τη σέβομαι τόσο πολύ για ό,τι πράττουν εκτός".\nΟ Γκουαρδιόλα ήταν έξω φρενών και δεν έφταιγαν μόνο τα δύο γκολ του Ομπαμεγιάνγκ στα 19 λεπτά από την έναρξη και στα 19 από τη λήξη. Ο Γκουαρδιόλα 'έβραζε' και δεν αντέδρασε καθόλου τυχαία, γνωρίζοντας πως η διοίκηση του λονδρέζικου κλαμπ είχε υποκινήσει, σε μεγάλο βαθμό, την πρωτοβουλία παρέμβασης 8 ομάδων της Premier League εις βάρος της έφεσης που είχε ασκηθεί από τους 'πολίτες' στο CAS για τη μείωση της πρωτόδικης ποινής αποκλεισμού των 2 ετών που τους είχε επιβληθεί από την UEFA για την παραβίαση των κανόνων του Financial Fair Play.\nΌπως είχε διαρρεύσει σχεδόν οι μισές ομάδες της πρώτης κατηγορίας επιχείρησαν να εξασφαλίσουν την ισχύ της τιμωρίας προτού εκδοθεί η τελεσίδικη απόφαση του ανώτατου διαιτητικού δικαστηρίου της Λοζάνης. Σε μια τέτοια περίπτωση, θα ευνοούνταν οι ομάδες που ακολουθούσαν τη Μάντσεστερ Σίτι στην κατάταξη, κυρίως δε εκείνες που κυνηγούσαν την έξοδό τους στην Ευρώπη. Γι' αυτό και μεταξύ των κλαμπς που κυνήγησαν την υπόθεση ήταν επίσης η Λέστερ, η Μάντσεστερ Γιουνάιτεντ, η Τσέλσι, η Τότεναμ και η Γουλβς - πλην της πρωτοπόρου Λίβερπουλ που πιθανόν δούλευε για την επόμενη χρονιά.\nΟ Ισπανός προπονητής είχε ζητήσει απ' όσους το επιθυμούν να μην ψιθυρίζουν πίσω από την πλάτη της Μάντσεστερ Σίτι, αλλά να μιλούν ανοικτά. Ούτε μία εκ των ομάδων πάντως ονοματίστηκε, όπως συνέβη με την Άρσεναλ. Προφανώς κρυβόταν και κάτι άλλο πίσω απ' όλο αυτό. Κάτι που ενίσχυε την άποψη του Γκουαρδιόλα για 'σκοτεινές' πρακτικές. Ο Πεπ δεν έχει ξεχάσει την προσέγγιση του βοηθού του Μικέλ Αρτέτα, ο οποίος εν τέλει αποδέχθηκε την πρόταση να διαδεχθεί τον Ουνάι Έμερι, αμέσως μετά το 3-0 των 'πολιτών' επί ων Λονδρέζων τον περασμένο Δεκέμβριο χωρίς προηγουμένως να έχουν ενημερώσει για τις προθέσεις τους και συνδυάζοντας τα δύο γεγονότα συνέθεσε όλο το αφήγημά του.\nΛέτε να τον πείραξε που η ομάδα του πρώην συνεργάτη του αρχίζει να παίζει σαν τη Σίτι;\nΜΑΝΤΣΕΣΤΕΡ ΣΙΤΙ PREMIER LEAGUE CHAMPIONS LEAGUE ΑΓΓΛΙΑ ΑΡΣΕΝΑΛ


«ΑΥΤΟΙ ΕΙΝΑΙ ΟΙ ΜΥΣΤΙΚΟΙ ΜΑΧΗΤΕΣ!!! Να ευγνωμονείς την τύχη σου, αν συναντήσεις κάποιον στο δρόμο σου!!! – ΕΝΩΣΗ ΕΛΛΗΝΩΝ ΣΥΝΕΛΕΥΣΕΙΣ ΠΟΛΙΤΩΝ ΔΗΜΟΚΡΑΤΙΚΗ ΠΛΑΝΗΤΙΚΗ ΠΟΛΙΤΙΚΗ ΚΟΙΝΟΤΗΤΑ\nΑρετή&Κακια, Η Απολλώνια Αδελφότης\n«ΑΥΤΟΙ ΕΙΝΑΙ ΟΙ ΜΥΣΤΙΚΟΙ ΜΑΧΗΤΕΣ!!! Να ευγνωμονείς την τύχη σου, αν συναντήσεις κάποιον στο δρόμο σου!!!\nΙανουαρίου 7, 2017 Ιανουαρίου 7, 2017 Αλέξανδρος Ελλάνιος\nPrevious postΝα ΓΙΑΤΙ ΔΕΝ ΘΕΛΟΥΝ να ΑΠΟΚΑΛΥΦΘΕΙ ότι η ΑΤΛΑΝΤΙΔΑ είναι στην ΕΛΛΑΔΑ (video)\nNext postΣΩΡΡΑΣ – ΤΡΑΠΕΖΑ ΑΝΑΤΟΛΗΣ. ΤΙ ΛΕΕΙ Ο ΔΙΚΗΓΟΡΟΣ ΓΙΑΝΝΗΣ ΚΑΡΑΜΙΧΑΛΗΣ


Διαλέξτε τη μυρωδιά που θα συντροφεύει τις πιο δυνατές εμπειρίες σας\nΛίγα πράγματα μπορούν να χαρακτηριστούν τόσο προσωπικά στον κόσμο της ομορφιάς όσο η αναζήτηση του τέλειου αρώματος. Με μια μεγάλη ποικιλία αρωμάτων, μπορεί να γίνει δύσκολο να βρείτε μια επιλογή που αφήνει μια μόνιμη και έντονη εντύπωση. Άλλωστε, το πώς αντιλαμβάνεται η καθεμία από εσάς την αισθητηριακή εμπειρία της όσφρησης είναι απόλυτα υποκειμενικό και χαρακτηριστικό. Όταν ειδικά η συζήτηση έρχεται στις πιο premium προτάσεις, τότε το τελικό αποτέλεσμα μπορεί να γίνει ακόμη πιο απαιτητικό. Δίνοντας ύφος και χαρακτήρα τα παρακάτω αρώματα θα σας χαρίσουν ανεπανάληπτες στιγμές και θα κάνουν όλους όσους σας περιβάλλον να γυρίζουν στο πέρασμα σας.\nΑπολαύστε τις best-choices από τα πιο πολυτελή αρώματα της σεζόν!\nPortrait of a Lady, Editions De Parfums Federic Malle\nPortrait of a Lady, Editions De Parfums Federic Malle, Attica, buy here\nΕάν επιθυμείτε να βιώσετε την προσωποποίηση της κομψότητας σε ένα άρωμα τότε το Portrait Of A Lady είναι η απάντηση. Αποτελώντας ένα πορτρέτο εκείνου που το φορά: τον ήχο της φωνής του, το βλέμμα του, τον τρόπο που παίζει χαρτιά γίνεται απόλυτα διαχρονικό αλλά και σύγχρονο την ίδια στιγμή, και αναδεικνύει την έμφυτη κομψότητα. Γοητεία που πηγάζει από την ψυχή και απεικονίζεται με τόλμη.\nRose D’Amalfi, Tom Ford\nRose D’Amalfi, Tom Ford, Attica, buy here\nPure Oil Of Sandalwood, Carolina Herrera Confidential Oils\nPure Oil Of Sandalwood, Carolina Herrera Confidential Oils, Hondos Center, buy here\nΤο Pure Oil of Sandalwood εξήχθη από το ευγενές σανδαλόξυλο της Αυστραλίας και είναι εξαιρετικά ξεχωριστό, προσθέτοντας μια τολμηρή και ξυλώδη προσωπικότητα στη σύνθεση των αρωμάτων. Για να το απολαύσετε στο έπακρον δημιουργήστε το προσωπικό σας άρωμα με την τέχνη του layering και συνδυάσετε το με διαφορετικά αρώματα για να δημιουργήσετε τη δική σας αρωματική υπογραφή.\nRose Goldea Blossom Delight, Bvlgari, Attica, buy here\nΜε το νέο Rose Goldea Blossom Delight ο oίκος Bulgari μεταφράζει την οσφρητική προσδοκία των τριαντάφυλλων σε μια ελαφριά και εξαιρετικά φωτεινή υπογραφή. Πλαισιώνοντας την ένταση του Eau de Parfum, το οποίο αναδεικνύει ένα πλούσιο και βελούδινο τριαντάφυλλο σε κάθε πτυχή του αρώματος, το νέο Eau de Toilette προσφέρει τα πιο φρέσκα ανοιξιάτικα λουλούδια γύρω από μια καρδιά λεπτών τριαντάφυλλων, που ετοιμάζονται να ανθίσουν.\nLes Infusions De Prada Fleur D' Oranger, Prada\nLes Infusions De Prada Fleur D'Oranger, Prada, Sephora, buy here\nΤο απόλυτο αιθέριο έλαιο άνθους πορτοκαλιάς και το νερολί συναντούν το πολυτελές γιασεμί και τον αισθησιακό πολύανθο. Ένα λεπτό και γοητευτικό άρωμα, χρωματισμένο με μια πινελιά αυθάδειας, που αποκαλύπτεται μέσα από ένα σπιρτόζικο νερό μανταρινιού. Το Les Infusions De Prada Fleur D'Oranger θα γίνει η δική σας επιλογή για τις μέρες που η πόλη "μυρίζει" καλοκαίρι.\nLe Gemme Desiria Eau De Parfum, Bvlgari\nLe Gemme Desiria Eau De Parfum, Bvlgari, Hondos Center, buy here\nΈνα συναρπαστικό πολυτελές floral άρωμα, το Le Gemme Desiria είναι η απόλυτη εξάρτηση. Η ψυχή αυτού του πλούσιου αρώματος είναι ο μωβ νεφρίτης, ένας σπάνιος, πλούσιος πολύτιμος λίθος. Το Desiria, που σημαίνει «επιθυμία», μεταφέρει αιώνια αγάπη και πάθος μέσω του μοναδικού αυτού χρώματος - τόσο ζωντανή και αισθησιακή όσο τα άνθη της Άνοιξης σε έναν αυτοκρατορικό κινεζικό κήπο.\nKologne, Shield Of Protection, Kilian Paris\nKologne, Shield Of Protection, Kilian Paris, Hondos Center, buy here\nΤο Kologne, Shield of Protection είναι ένας κήπος απόλυτης ευχαρίστησης, γεμάτος με φωτεινές νότες εσπεριδοειδών από πράσινο μανταρίνι και νεράντζι, οδηγώντας σε μια καρδιά από δενδρολίβανο, μέντα και νερολί. Στη βάση του αρώματος, το εκλεπτυσμένο, ξυλώδες, ξηρό άρωμα του κέδρου ενισχύεται από μια συμφωνία από πράσινες φυτικές νότες. Μία πηγή προσωπικής δύναμης και άμεσης αναζωογόνησης. Απολαύστε υπεύθυνα.\nMyrrh & Tonka, Jo Malone London, Sephora, buy here\nΟ πλούσιος, δυνατός χυμός της σμύρνας της Ναμίμπια που μαζεύεται με το χέρι, ανακατεμένος με ψιθύρους ζεστού αμυγδάλου και απολαυστική βανίλια, αρωματικά δώρα της εθιστικής τόνκα. Η πλούσια νότα από χειροποίητο μύρο έχει μια μεθυστική ζεστασιά, που ενισχύεται από απαλό, αισθησιακό τόνκα και κεχριμπάρι. To Myrrh & Tonka είναι ευγενικό, αισθησιακό και απόλυτα σαγηνευτικό.\nLa vie est belle Collector Edition, Lancôme\nLa vie est belle, Lancôme, Sephora, buy here\nΤο εμβληματικό άρωμα La vie est belle που γνωρίζετε και αγαπάτε, διακοσμείται τώρα με ροζ-χρυσό glitter, σαν μια έκρηξη ευτυχίας. Εμπνευσμένο από την έκφραση «η ζωή είναι ωραία» στα γαλλικά, σας οδηγεί στο δικό σας μονοπάτι προς την ευτυχία. Αυτό το λαχταριστό γυναικείο άρωμα συνδυάζει την ανθισμένη ανοιξιάτικη Ίριδα και το γήινο Πατσουλί με την απολαυστική Ζάχαρη και τη ζεστή Βανίλια, για μια λουλουδάτη, γλυκιά & λαχταριστή υπογραφή.


Άστατος ο καιρός την Τρίτη στη Θεσσαλία | larissanet.gr - H Νέα Εφημερίδα της Λάρισας\nΘεσσαλία » Άστατος ο καιρός την Τρίτη στη Θεσσαλία\nΆστατος ο καιρός την Τρίτη στη Θεσσαλία\nΗμερομηνία: 8 Μαΐου 2018, 07:03 Κατηγορία: Θεσσαλία\nΣήμερα Τρίτη στο Ιόνιο και τα ηπειρωτικά αναμένονται βροχές και καταιγίδες κατά τόπους ισχυρές, στα δυτικά και τα βόρεια κυρίως τις μεσημβρινές και απογευματινές ώρες.\nΑνεμοι μεταβλητοί ασθενείς και στα νότια δυτικοί βορειοδυτικοί μέχρι 5 μποφόρ.\nΘερμοκρασια χωρίς αξιόλογη μεταβολή.\nΚαιρός: αρχικά λίγες νεφώσεις κατά τόπους αυξημένες στα βόρεια όπου θα σημειωθούν τοπικές βροχές. Σταδιακά οι νεφώσεις θα αυξηθούν και στις υπόλοιπες περιοχές και θα σημειωθούν σποραδικές καταιγίδες πιθανώς τοπικά ισχυρές στα βόρεια. Βελτίωση από το βράδυ.\nΚαιρός: νεφώσεις κατά τόπους αυξημένες με τοπικές βροχές και σποραδικές καταιγίδες αρχικά στην κεντρική Μακεδονία και σταδιακά και στις υπόλοιπες περιοχές. Τις μεσημβρινές και απογευματινές κυρίως ώρες οι καταιγίδες στη Μακεδονία θα είναι τοπικά ισχυρές. Το βράδυ τα φαινόμενα βαθμιαία θα εξασθενήσουν και θα περιοριστούν στη δυτική και την κεντρική Μακεδονία..\nΚαιρός: νεφώσεις με τοπικές βροχές και σποραδικές Καταιγίδες που τις μεσημβρινές και απογευματινές ώρες θα είναι τοπικά ισχυρές κυρίως στα ηπειρωτικά.\nΑνεμοι: μεταβλητοί 3 με 4 μποφόρ και στο Ιόνιο από δυτικές διευθύνσεις με την ιδία ένταση.\nΘερμοκρασια: από 13 έως 25 βαθμούς κελσίου. Στην Ήπειρο 2 με 3 βαθμούς χαμηλότερη.\nΚαιρός: νεφώσεις με τοπικές βροχές και βαθμιαία βελτίωση. Τις μεσημβρινές και απογευματινές ώρες πιθανότητα σποραδικών όμβρων στα ορεινά της Κρήτης.\nΆνεμοι: βορειοδυτικοί 3 με 4 και στα νότια μέχρι 5 μποφόρ.\nΚαιρός: λίγες νεφώσεις που βαθμιαία θα αυξηθούν και από το μεσημέρι θα σημειωθούν τοπικές βροχές και κυρίως στα δυτικά και τα βόρεια σποραδικές καταιγίδες . Βελτίωση από το βράδυ.\nΚαιρός: νεφώσεις με τοπικές βροχές και σποραδικές καταιγίδες κυρίως τις μεσημβρινές και απογευματινές ώρες. Εξασθένηση των φαινομένων από το βράδυ.


Συναγερμός στις Αρχές για την υπερπανσέληνο Ιανουαρίου - Star.gr\nΕΛΛΑΔΑ Πέμπτη, 4 Ιανουαρίου 2018, 15:27\nΚινητοποίηση στις Αρχές για την υπερπανσέληνο του Ιανουαρίου – Συνδέεται συχνά με σατανιστικές τελετές\nΤο μενταγιόν με την πεντάλφα που ποτέ δεν αποχωριζόταν η 23χρονη και ο αποκρυφισμός στον οποίο είχε μυηθεί ο σύντροφός της\nΚινητοποίηση σήμανε στις Αρχές η υπερπανσέληνος του Ιανουαρίου, η οποία συνδέεται συχνά με σατανιστικές τελετές.\nΤην ίδια ώρα, σοκαριστικές είναι οι αποκαλύψεις που βλέπουν το φως της δημοσιότητας για το νεαρό ζευγάρι τουριστών που βρέθηκε νεκρό μέσα σε βίλα στην Κεφαλονιά.\nΠρώην σύντροφος του Γερμανού φερόμενου ως σατανιστή: «Είχαμε μυηθεί στον αποκρυφισμό - Μου είπε να μην κάνω αυτά που κάνει»\nΣύμφωνα με τα νεότερα στοιχεία, η 23χρονη Λίλια, με καταγωγή από τη Βουλγαρία, είχε εξαφανιστεί από τον περασμένο Ιούνιο, δίχως να δώσει σημεία ζωής στην οικογένειά της, η οποία την αναζητούσε εναγωνίως.\nΗ νεαρή κοπέλα, που σπούδαζε στη Γερμανία, δεν αποχωριζόταν ποτέ το μενταγιόν με την πεντάλφα το οποίο και φορούσε, όταν βρέθηκε νεκρή από αιμορραγία.\nΠληροφορίες αναφέρουν ότι στα χέρια της Λίλια βρέθηκαν παλαιότερα σημάδια από αμιχές. Πιθανότατα η 23χρονη φοιτήτρια και ο σύντροφός της είχαν μπει και στο παρελθόν σε διαδικασία αυτοτραυματισμού στο πλαίσιο κάποιου τελετουργικού. Στόχος, όπως φαίνεται, τότε δεν ήταν ο θάνατος.\nΣτη σελίδα της στο Facebook υπάρχουν πολλές φωτογραφίες με το συγκεκριμένο μενταγιόν, το οποίο είτε το φορά, είτε το έχει φωτογραφίσει σε διάφορα σημεία.\nΤην ίδια στιγμή, οι αστυνομικοί προσπαθούν να διερευνήσουν το παρελθόν του 30χρονου άνδρα στη Γερμανία κι έχουν ζητήσει στοιχεία από τους συναδέλφους τους εκεί για να διαπιστώσουν αν συμμετείχε σε σατανιστικές τελετές.\nΑποκαλυπτική είναι και η κατάθεση της πρώην συντρόφου του 30χρονου στους αστυνομικούς:\n«Τον γνώρισα σε κάποια μέρη, σε κάποια κλαμπ που σύχναζα κι εγώ αλλά και ο 30χρονος. Είχαμε μυηθεί στον αποκρυφισμό. Ήταν πάντα υπό την επήρεια χαπιών και σκευασμάτων. Ήταν ερειστικός, τσακωνόμασταν συχνά και μου είπε να χωρίσουμε, καθώς είχε γνωρίσει μια άλλη κοπέλα από τη Βουλγαρία. Μου έκλεψε το αυτοκίνητο και εξαφανίστηκε. Δεν τον ξαναείδα. Μου είπε μόνο χαρακτηριστικά, αυτά που κάνω εγώ, μην τα κάνεις», είπε χαρακτηριστικά η πρώην σύντροφος του 30χρονου στους αστυνομικούς.


Την κατάληψη της Αντιαρματικής Τάφρου των Τούρκων στο Κάραγατς…Έχουν σχεδιάσει οι Ελληνικές Ένοπλες Δυνάμεις απο τον Ιούλιο του 2017! | Greek National Pride\nΤην κατάληψη της Αντιαρματικής Τάφρου των Τούρκων στο Κάραγατς…Έχουν σχεδιάσει οι Ελληνικές Ένοπλες Δυνάμεις απο τον Ιούλιο του 2017!\n`Η απάντηση της Ελλάδας ήταν Ταχύτατη στην Αντιαρματική τάφρο πλάτους 50 μέτρων που δημιούργησαν οι Τούρκοι στο προγεφύρωμα του Κάραγατς και την έδωσε το Δ’Σώμα Στρατού, που καλύπτει την περιοχή του Εβρου:\nΑπίθανο είναι όμως τα Ελληνικά ΜΜΕ να μεταδίδουν τις Τουρκικές μπούρδες η είδηση περί ειδικού Καναλιού απέναντι στο Προγεφύρωμα του Κάραγατς και που παρουσιάστηκε ώς τωρινό αμυντικό έργο!\nΒέβαια κανείς δεν αναφέρθηκε οτι οι Ελληνικές Ένοπλες Δυνάμεις είχαν σχεδιάσει ,οργανώσει και εκτελέσει ακριβώς την υπερκέραση και κατάληψη του του συγκεκριμένου Καναλιού απο τον Ιούλιο του 2017 … σε Μια άσκηση πρότυπο !\nΑπό 3 έως 7 Ιουλίου 2017, το Δ΄ Σώμα Στρατού με την ΧΙΙ Μηχανοκίνητη Μεραρχία Πεζικού έκανε επίδειξη της ισχύος του και πραγματοποίησε άσκηση βίαιης διάβασης του συγκεκριμένου «καναλιού» με τελική αποτέλεσμα, κατά το σενάριο, να ξεχυθούν τα Ελληνικά άρματα μάχης στην πεδιάδα της Ανατολικής Θράκης!\nΗ συγκεκριμένη άσκηση εκτελέσθηκε από την 31η Μηχανοκίνητη Ταξιαρχία, η οποία ενισχύθηκε από Μηχανικό Μάχης της 1ης Στρατιάς (730 ΤΜΧ-Γ/Φ) και του Δ΄ ΣΣ (744 ΤΜΧ-Γ/Φ) και η αντιαρματική Τουρκική τάφρος ζεύχθηκε σε χρόνο ρεκόρ!\nΆμεσα εκτελέστηκε επιτυχής βολή σε απόσταση 5.800 μέτρων από άρμα μάχης LEO2HEL, η οποία αποτελεί παγκόσμιο ρεκόρ για δυτικό άρμα μάχης με λειόκανο σωλήνα των 120 χλστ.!\nΤο σενάριο αφορούσε συνεχείς επιχειρήσεις επί 48 ώρες προκειμένου να διαμορφωθεί ένα ικανό προγεφύρωμα βάθους αρκετών δεκάδων χλμ. στην τουρκική ενδοχώρα και την σταθεροποίηση αυτού.\nΤο πόσο βαθιά θα προχωρήσουν οι ελληνικές δυνάμεις αφορά την συγκεκριμένη τακτική κατάσταση και την επιτυχία που έχει η αρχική επιθετική σφήνα.\nΗ επίθεση ήταν προς δύο κατευθύνσεις: Μια από το νότιο Έβρο και μια κινούμενη από την αφετηρία με κατεύθυνση όμως βορειοανατολική προκειμένου να ανακόψει κάθε προσπάθεια εκ μέρους των τουρκικών δυνάμεων να σπεύσουν σε βοήθεια των πιεζόμενων δυνάμεων στο νότιο μέτωπο.\nΟ Ε Σ μπορεί να συγκεντρώσει για μια τέτοια επιχείρηση τους καλύτερους και πλέον σύγχρονα εξοπλισμένους σχηματισμούς του.\nΣτον Έβρο βρίσκονται τρεις κύριοι σχηματισμοί: Η XVI M/K ταξιαρχία Πεζικού, με ζώνη ευθύνης το βόρειο τμήμα, η 50 Μ/Κ ΤΑΞ ΠΖ «Αψός», με ζώνη ευθύνης το κεντρικό Έβρο και η 12η Μ/Κ Μεραρχία Πεζικού, στο νότιο τμήμα του.\nΗ υποστήριξη σε τεθωρακισμένα (εκτός των οργανικών αρμάτων των ΕΜΑ) προέρχεται από δύο ΤΘΤ με άρματα Leoprad 2HEL/A4 τις ΧΧΙ η οποία υπάγεται στην XVI M/K και ΧΧΙΙΙ η οποία υπάγεται στην 12η Μ/Κ. Όλοι οι ανωτέρω σχηματισμοί έχουν ένα σύνολο Υπομονάδων υπαγόμενες σε αυτούς.\nΕπίσης το Δ’ ΣΣ διαθέτει το 1ο Σύνταγμα πυροβολικού στη Δράμα με 4 μοίρες ΠΕΠ (δυο μοίρες με RM-70 και δυο μοίρες με MLRS/ATACMS).\nΤο Πυροβολικό έχει ενισχυθεί σχετικά πρόσφατα με την ένταξη σε υπηρεσία των 223 M-109A3GEA2 των 155/39 χλστ όπου ένα μεγάλο τμήμα τους αφομοιώθηκε από μονάδες του Έβρου ενώ επιπρόσθετα στην ίδια περιοχή βρίσκονται και οι δυο μοίρες με τα γερμανικής κατασκευής PzH 2000 155/52 χλστ. τα οποία συνιστούν το ισχυρότερο και νεότερο Α/Κ πυροβόλο του ΕΣ.\nΤην ΤΑΜΣ παρακολούθησαν ο Διοικητής της 1ΗΣ ΣΤΡΑΤΙΑΣ/EU – OHQ, Αντιστράτηγος Δημόκριτος Ζερβάκης και ο Διοικητής του Δ΄ Σώματος Στρατού, Αντιστράτηγος Γεώργιος Καμπάς, διαπιστώνοντας το υψηλό επίπεδο εκπαίδευσης!\nΜέχρι στιγμής τα 120άρια των LEO2 με 55 διαμετρήματα είχαν πραγματοποιήσει επιτυχείς βολές κάτω από τα 4.900 μέτρα!\nΗ βολή πραγματοποιήθηκε με απόλυτη επιτυχία και ανέδειξε το άριστο επίπεδο της εκπαίδευσης των πληρωμάτων και τις δυνατότητες και τα πλεονεκτήματα του συγκεκριμένου τύπου Άρματος Μάχης.\nPrevious post ← ΞΕΣΗΚΩΝΟΝΤΑΙ ΟΙ ΤΣΕΡΚΕΖΟΙ ΣΤΗΝ ΤΟΥΡΚΙΑ\nNext post Η Ελλάδα αποχαιρετά το ανατολικό Αιγαίο. →


Ρέματα / ����������������, NaturaGraeca\nΈνας πανέμορφος μεγάλος ρύακας της Λέσβου που εκβάλλει στον Κόλπο της Καλλονής και που στο διάβα του δημιουργεί ένα πλήθος από οικοτόπους γεμάτους σπάνια είδη της χλωρίδας και της ορνιθοπανίδας. Ο Βούβαρης γεννιέται από τα ρέματα που κατεβαίνουν από τις βοριοδυτικές πλαγιές του Ολύμπου της Λέσβου, από την περιοχή της Μεγάλης Λίμνης στο κέντρο του μεγάλου πευκώνα του νησιού και από τον λόφο Αποστολέλι στα δυτικά. Η υδρολογική λεκάνη του ρύακα φτάνει τα 24 τ.χλμ. και τα βασικά ρέματα που σχηματίζουν τον βασικό ρου είναι ο Καβουροπόταμος, το Στρογγυλό και το Καμαρέλι. Η κατεύθυνση του ρύακα είναι από τα ανατολικά προς τα δυτικά και το συνολικό του μήκος φτάνει τα 8,5 χλμ. Στο μεγαλύτερο τμήμα του ο Βούβαρης κινείται μέσα σε ένα πυκνό πευκοδάσος σχηματίζοντας όμορφους μαιάνδρους, ενώ στα νότια των εκβολών ξεκινάει το περίφημο δάσος της Αχλαδερής. Ο ρύακας εκβάλλει στα βορειοανατολικά του Κόλπου της Καλλονής, όπου δημιουργείται ένας παράκτιος υγρότοπος υφάλμυρου νερού με έκταση που φτάνει τα 200 στρέμματα. Ο Βούβαρης είναι περισσότερο ένας ρύακας παρά ένας μικρός ποταμός, καθώς δεν διατηρεί τα νερά του όλο τον χρόνο. Κατά την διάρκεια του καλοκαιριού τα νερά περιορίζονται λίγες δεκάδες μέτρα από τις εκβολές και σε κάποιες μικρές λούτσες προς το τέλος του ρου. Ο Βούβαρης είναι ένας ρύακας που έχει συνδεθεί στενά με τη λαϊκή παράδοση της περιοχής. Το ίδιο το όνομα του προέρχεται από τη λατινική λέξη «vivarium» που σημαίνει ιχθυοτροφείο. Από τα ρωμαϊκά χρόνια ο Βούβαρης ήταν ένα ξακουστό ιχθυοτροφείο, ενώ ακόμα και σήμερα κοντά στις εκβολές επιβιώνουν τα ερείπια των καναλιών του προηγούμενου αιώνα που χρησιμοποιούνταν για το ψάρεμα. Τα «βουβαρίσια» ψάρια -κυρίως κεφαλόπουλα- φηµίζονταν ως τα πιο νόστιµα του Κόλπου της Καλλονής, ενώ η ντόπιοι ονόμαζαν την περιοχή Βουβάρι και το ποτάμι αναφερόταν ως «του Βουβάρ’ το ποτάμ’». Ο Βούβαρης εκβάλλει πολύ κοντά στη βυθισμένη αρχαία Πύρρα, ενός τεραστίας σημασίας τόπου για την μελέτη της φυσικής ιστορίας. Σε αυτή την περιοχή, πριν από 2.300 χρόνια, έζησε ο Αριστοτέλης. Εδώ ο μεγάλος φιλόσοφος μελέτησε τους οργανισμούς και τους τρόπους της φύσης και έγραψε το «Περί τα Ζώα Ιστορίαι», την πρώτη επιστημονική μελέτη της ανθρωπότητας πάνω στη φύση και στα άγρια ζώα. Οι εκβολές του ρύακα αποτελούν έναν υπέροχο τόπο για εξερεύνηση και παρατήρηση της άγριας φύσης.\nΗ βλάστηση στις εκβολές του ρύακα είναι αλοφυτική με κυριότερους εκπρόσωπους τις σαλικόρνιες (Salicornia procumbens), τα βούρλα (Juncus hybridus και Juncus subulatus), τα αγριοκάλαμα (Phragmites australis) και τα ψαθιά (Schoenus nigricans). Η βλάστηση κοντά στις όχθες συμπληρώνεται με πικροδάφνες, φράξους, φυλλίκια και αλμυρίκια. Λίγο μετά τις εκβολές υπάρχει ένα μικρό δάσος από ψηλά δέντρα τραχείας πεύκης, στα όρια του υγροτόπου υψώνονται χαμηλοί λόφοι με μακία βλάστηση και λίγο πιο ανατολικά απλώνεται ένας κάμπος με καλλιέργειες. Στις εκβολές φυτρώνει μία από τις σπανιότερες αλλά και πιο όμορφες ίριδες της Ελλάδας, η Iris orientalis. Την άνοιξη, όταν οι ίριδες ανθίζουν, δημιουργείται ένα πανέμορφο τοπίο, όπου το λευκοκίτρινο χρώμα του άνθους «σπάει» το έντονα πράσινο των καλαμιών. Πολύ κοντά στη περιοχή απαντάται ένα ιδιαίτερα σπάνιο αγριογαρύφαλλο, ο Dianthus anatolicus. Τα σημαντικότερα είδη που φυτρώνουν κοντά στον Βούβαρη είναι το ενδημικό Alyssum lesbiacum, το Ferulago humilis, η Anthemis aciphylla, η Scorzonera sublanata, η Genista anatolica, ο Lens odemensis, η Cicendia filiformis και το Thalictrum lucidum. Άλλα ενδιαφέροντα είδη είναι η Pilularia minuta, η Baldellia ranunculoides, η Crepis micrantha, το Eupatorium cannabinum, ο Myosotis litoralis, το Jasione heldreichii, η Spergularia media, το Helianthemum aegyptiacum, ο Convolvulus pentapetaloides, η Elatine alsinastrum, το Trifolium glanduliferum, η Romulea ramiflora subsp ramiflora και ο Ranunculus peltatus subsp fucoides. Η χλωρίδα συμπληρώνεται με είδη, όπως το Alisma lanceolatum, το Equisetum ramosissimum, η δρακοντιά Dracunculus vulgaris, το Cardopatium corymbosum, η κενταύρια Centaurea cyanus, το Podospermum canum, ο Myosotis congesta, η Matthiola tricuspidata, το Callitriche brutia, η Moenchia erecta, το Carex divisa, το Carex extensa, ο Astragalus pelecinus, το Trifolium echinatum, η παπαρούνα Papaver nigrotinctum, ο Ranunculus sphaerospermus, η Veronica anagalloides και οι ορχιδέες Anacamptis morio, Anacamptis palustris, Anacamptis papilionacea, Limodorum abortivum, Neotinea lactea, Neotinea maculata, Orchis provincialis, Serapias cordigera και Spiranthes spiralis.\nΌπως συμβαίνει με όλους τους παράκτιους υγρότοπους του Κόλπου της Καλλονής, έτσι και εδώ η ορνιθοπανίδα είναι ιδιαίτερα πλούσια. Ιδιαίτερα σημαντικό είναι το δάσος κοντά στις εκβολές, καθώς εκεί ζούνε τέσσερα σημαντικά είδη: ο ιδιαίτερα σπάνιος πευκοτσοπανάκος, ο νανόμπουφος, ο καμποδεντροβάτης και η λαγγόνα. Από τα αρπακτικά παρατηρούνται φιδαετοί, καλαμόκιρκοι, αετογερακίνες, γερακίνες, πετρίτες, μαυροπετρίτες, βραχοκιρκίνεζα, κιρκινέζια και μαυροκιρκίνεζα. Στις εκβολές εμφανίζονται μαυροπελαργοί, λευκοί πελαργοί, βαρβάρες, πρασινοκέφαλες πάπιες, μαυροβουτηχτάρια, σκουφοβουτηχτάρια, πολλά είδη ερωδιών (μικροτσικνιάδες, κρυπτοτσικνιάδες, λευκοτσικνιάδες, αργυροτσικνιάδες, σταχτοτσικνιάδες, πορφυροτσικνιάδες και νυχτοκόρακες), καλαμοκανάδες, χαλικοκυλιστές, θαλασσοσφυριχτές, αμμοσφυριχτές, διάφορες σκαλίδρες, λιμόζες, μαχητές, κοκκινοσκέληδες, πρασινοσκέληδες, διάφορα γλαρόνια, πετροτουρλίδες, στικτοπουλάδες, νερόκοτες, αλκυόνες, κ.ά. Στις γύρω περιοχές κοντά στους θάμνους, τα πεύκα, τα βράχια και τις καλλιέργειες ζούνε κουκουβάγιες, γκιώνηδες, γιδοβύζια, τρυγόνια, τσαλαπετεινοί, μελισσοφάγοι, χαλκοκουρούνες, νεροκελάδες, κοκκινοκελάδες, ασπροκωλίνες, σταχτοπετρόκληδες, μαυρολαίμηδες, καστανολαίμηδες, γαλαζοκότσυφες, βραχοτσοπανάκοι, κοκκινοτσιροβάκοι, αιγαιοτσιροβάκοι, μελωδοτσιροβάκοι, κοκκινοκεφαλάδες, σταχτοκεφαλάδες, αετομάχοι, μαυροκέφαλες κίσσες, σιρλοτσίχλονα, αμπελουργοί και τσιφτάδες.\nΑπό τα αμφίβια εδώ ζούνε λεβαντοβάτραχοι, δεντροβάτραχοι και πρασινόφρυνοι. Η ερπετοπανίδα είναι εξαιρετικά πλούσια και περιλαμβάνει ποταμοχελώνες, βαλτοχελώνες, γραικοχελώνες, τυφλίτες, κροκοδειλάκια, σαμιαμίδια, κυρτοδάκτυλους, τρανόσαυρες, τυφλίνους, έφιους, θαμνόφιδα, σαπίτες, νερόφιδα, σαΐτες, αγιόφιδα, σπιτόφιδα και οθωμανικές οχιές. Από τα θηλαστικά στην περιοχή απαντώνται αλεπούδες, πετροκούναβα, νυφίτσες και σκατζόχοιροι. Σημαντική είναι και η ιχθυοπανίδα της περιοχής. Στα νερά του Βούβαρη ζούνε δύο ιδιαίτερα σπάνια ψάρια των εσωτερικών υδάτων: η μπριάνα της Περγάμου (Barbus pergamonensis) και ο σμυρνοπετρόλευκος (Barbus pergamonensis). Άλλα είδη είναι το κουνουπόψαρο, τα χέλια, η ζαμπαρόλα (Aphanius fasciatus) ο ποντογωβιός (Knipowitschia caucasica), η ποταμοσαλιάρα (Salaria fluviatilis) και ο πρασινογωβιός (Zosterisessor ophiocephalus), ενώ μέσα στα κανάλια εισέρχονται μεγάλοι αριθμοί από κεφαλόπουλα. Η περιοχή είναι ιδανική και για την παρατήρηση πολλών οδοντόγναθων, όπως τα είδη Aeshna affinis, Ischnura elegans, Lestes barbarus, Lestes macrostigma, Lestes virens, Crocothemis erythraea, Orthetrum cancellatum, Sympetrum fonscolombii και Sympetrum meridionale.Στον Βούβαρη ζει σε μεγάλους αριθμούς και ο χερσαίος κάβουρας του είδους Potamon ibericum.\nΟι εκβολές του Βούβαρη βρίσκονται 12 χλμ. βορειοανατολικά των Βασιλικών, λίγο πριν την Αχλαδερή. Είναι ένας τόπος που προσφέρει πολλές, πανέμορφες διαδρομές προς εξερεύνηση. Μπορείτε να ακολουθήσετε το μονοπάτι που από τη γέφυρα του ασφαλτόδρομου μπαίνει στο παραποτάμιο δάσος, να βγείτε στην ακτή και να περπατήσετε ή ακόμα να μπείτε μέσα στο υπέροχο πευκοδάσος της Αχλαδερής στα νότια.\n(Latitude: 39.159822530854186, Longitude:26.288908336533495)\nΡέμα Μηλιάς Μετσόβου\nΣτα βλάχικα λημέρια της Μηλιάς, σε ένα από τα ομορφότερα και πιο άγρια δάση της Ελλάδας, γεννιέται ένα καθαρό ρέμα-πρόδρομος του ποταμού Βενέτικου.\nΧείμαρρος Πλατανιάς Αγίας Τριάδας\nΈνας πλατύς χείμαρρος στη Φθιώτιδα που κινείται σε ήρεμους λόφους και εκτεταμένες καλλιέργειες, καταλήγοντας σε ένα από τα μεγαλύτερα συστήματα εκβολών στη χώρα μας.


.:: Larisa Goal ::. Πολυβόλο… ο Μέγας Αλέξανδρος, μεγάλα ματς σε Ζάππειο και Κρήνη\nΠολυβόλο… ο Μέγας Αλέξανδρος, μεγάλα ματς σε Ζάππειο και Κρήνη\nΤη μοναξιά της κορυφής στον 3ο όμιλο της Β΄ΕΠΣΛ απολαμβάνει ο Μέγας Αλέξανδρος Χαλκιάδων μιας και συνέτριψε εκτός έδρας τη νεανική Ακαδημία Φαρσάλων με το εντυπωσιακό 8-1!!!\nΟι «ροσονέρι» μετέτρεψαν το ματς σε παράσταση για έναν ρόλο με τους Μπατζιανούλη και Πέτσα να σκοράρουν αμφότεροι από δύο φορές ενώ βρήκαν δίχτυα και οι Σιδηρόπουλος (με φάουλ), Ζαχόπουλος, Νεμπεγλέρας και Αναγνώστου.\nΑΚΑΔΗΜΙΑ ΑΧΙΛΛΕΩΣ ΦΑΡΣΑΛΩΝ (Α. Κυριαζόπουλος): Κατσανάκης, Χαμορούσος Κ., Κατσανάκης, Βαγγελός, Μαργαρίτης, Γεωργόπουλος, Γκουντόπουλος, Βαινάς (60′ Χλαπανίδας), Παπαγεωργίου, Τσιανάκας, Κυριαζόπουλος, Γιαννούλας.\nΧΑΛΚΙΑΔΕΣ (Β. Τσιανάκας): Ραπτόπουλος, Κυριάκου (70′ Παπαϊωάννου), Μητσόπουλος (60′ Αναγνώστου), Ζαχόπουλος (60′ Λάμπρου), Αντωνιάδης, Νεμπεγλέρας, Πέτσας, Σκέγια (46′ Μακρυγιάννης), Μπατζιανούλης, Σιδηρόπουλος, Γκουνάρας Χρ.\nΕπιστροφή στις νίκες για την Αναγέννηση Ζαππείου μιας και υπέταξε τη Θύελλα Βασιλί με 2-1 και αναρριχήθηκε ακόμα πιο ψηλά στη βαθμολογία.\nΤι κι αν οι «κυανόλευκοι» βρέθηκαν από το 2΄πίσω στο σκορ από το γκολ του Βαϊτση Δ., στη συνέχεια αντέδρασαν και στο 15΄έφεραν το ματς στα ίσια με το δυνατό σουτ του Παυλόπουλου γράφοντας το 1-1.\nΣτη συνέχεια οι φιλοξενούμενοι έμειναν με παίκτη λιγότερο λόγω της αποβολής του Συργκάνη με δεύτερη κίτρινη κάρτα, οι της Αναγέννησης πίεσαν και τελικά δικαιώθηκαν στο φινάλε με δράστη τον Παπανικολάου ο οποίος και διαμόρφωσε το τελικό 2-1.\nΖΑΠΠΕΙΟ (Μ. Μελετιάδης-Γ. Κόντης): Γαρυφαλλόπουλος, Ζαχαριάς, Αθανασίου, Γεράσης (46΄ Τσιγάρας), Χόρτης, Παυλίδης (70' Παπανικολάου), Παυλόπουλος, Αντωνόπουλος, Μπάρκας, Καρατζιώτσικας (75΄ Λιάρος), Κοτρώτσιος (46΄ Χουσενάι).\nΘΥΕΛΛΑ ΒΑΣΙΛΙ (Λεωνίδας Βαΐτσης): Αποστολάκης, Λιτσόπουλος, Αλεξίου, Μπογκας Θ., Τσιάμπας, Μπόγκας Θ. του, Ακρίβος, Καραγιάννης, Βαρσάμης, Βαΐτσης Δ., Συργκάνης.\nΈπαιξαν και οι: Mαργαριτόπουλος, Βαΐτσης Λ.\nΗ αξιόμαχη Νίκη Κρήνης φρέναρε… τη Νεάπολη μιας και την υποχρέωσε στην πρώτη της απώλεια στο πρωτάθλημα στο ισόπαλο 2-2.\nΣε ένα παιχνίδι όπου παρουσίασε έντονο ενδιαφέρον όπου σημειώθηκαν και τα τέσσερα τέρματα.\nΜόλις στο 5΄ο Βιλανάκης έκανε το 0-1 για τους «παρτενοπέι», οι «βιόλα» έφεραν τούμπα… το ματς με τα γκολ των Τσανάκα Ι. (20΄) και Τσιάρα (25΄) αλλά ο Φιλίππου με εύστοχο χτύπημα πέναλτι στην εκπνοή του α΄ μέρους διαμόρφωσε το τελικό 2-2.\nΝΙΚΗ ΚΡΗΝΗΣ (Σ. Τσιάρας): Ράγιας, Σελήνης (87′ Κανατούλας), Διαμαντής, Ρουμελιώτης, Βάης, Βάτσικας Θ. (76′ Βάτσικας Στ.), Αλεξανδράκης, Τσιανάκας Ι., Τσιάρας, Τσιανάκας Χρ., Μαργαριτόπουλος Ι. (46′ Φανίδης).\nΝΕΑΠΟΛΗ: Λιούτας, Καρανίκας (85′ Πανάγος), Τασούλης (90′ Θανασιάς), Περήφανος, Ζάρρας, Μπουχλαριώτης, Μέκρας, Μπάρδας (75′ Κοιλούκος), Βιλανάκης, Ζαφειράκης, Φιλίππου.


www.12sports.gr: Παίρνουν σειρά οι έφηβοι... - Μπάσκετ Το προσεχές σαββατοκύριακο θα διεξαχθεί στην Κω το φάιναλ-φορ των εφήβων και τα ζευγάρια των ημιτελικών είναι Φοίβος Κω- Γ.Α.Σ. Ιάλυσος και Κολοσσός Ρόδου- Ακαδημία Καλύμνου! - Ειδήσεις για όλα τα αθλήματα της Δωδεκανήσου\n09:47 | Δευ 2 Αυγ, 2021\nΤο προσεχές σαββατοκύριακο θα διεξαχθεί στην Κω το φάιναλ-φορ των εφήβων και τα ζευγάρια των ημιτελικών είναι Φοίβος Κω- Γ.Α.Σ. Ιάλυσος και Κολοσσός Ρόδου- Ακαδημία Καλύμνου!\nΚαι τώρα σειρά παίρνουν οι έφηβοι… Μετά τη διεξαγωγή του φάιναλ-φορ των νεανίδων, στο κλειστό γυμναστήριο της Ιαλυσού, το προσεχές σαββατοκύριακο θα διεξαχθεί στην Κω η τελική φάση των εφήβων. Στον πρώτο ημιτελικό, ο Φοίβος Κω θα αντιμετωπίσει τον Γ.Α.Σ. Ιάλυσος και στον δεύτερο ο Κολοσσός θα αντιμετωπίσει την Ακαδημία Καλύμνου. Πιθανότατα οι ώρες των ημιτελικών θα είναι 17:00 και 19:00 και το φάιναλ-φορ θα οριστεί από την Τ.Ε. Ε.Ο.Κ. Δωδεκανήσου. Την Κυριακή θα γίνει γνωστός ο πρωταθλητής Δωδεκανήσου στους εφήβους, που θα πάρει μέρος στην προκριματική φάση του πανελλήνιου πρωταθλήματος, από 18 έως 22 Αυγούστου.


ΗΟΜΕ News Πριγκιπας Φιλιππος: Το σημειωμα της Meghan Markle στην κηδεια και το στεφανι με τα ελληνικα φυτα\n17.04.2021 | 19:30\t by Αννα Κοντογιαννη\nΗ Meghan Markle δεν κατάφερε να παρευρεθεί στην κηδεία του πρίγκιπα Φίλιππου και να είναι στο πλευρό του συζύγου της, πρίγκιπα Harry, εξαιτίας της προχωρημένης εγκυμοσύνης της. Ωστόσο, παρακολούθησε την συγκινητική τελετή μέσα από την τηλεόραση της στο σπίτι της στην Καλιφόρνια.\nΜάλιστα, σύμφωνα με την Daily Mail, ένα στεφάνι από το ζεύγος Meghan και Harry, ήταν νωρίτερα στο παρεκκλήσι του Αγίου Γεωργίου, Windsor για την κηδεία του πρίγκιπα Φίλιππου. Μάλιστα, η Meghan Markle -γνωστή για τις ικανότητές της στην καλλιγραφία- είχε φτιάξει μία χειρόγραφη κάρτα, η οποία συνόδευε το στεφάνι για τον Δούκα του Εδιμβούργου, στο παρεκκλήσι του Αγίου Γεωργίου.\nΔιάβασε επίσης: 10 συγκινητικές στιγμές που δεν είδες από την κηδεία του Πρίγκιπα Φίλιππου – Φωτογραφίες\nΕτικέτες MEGHAN MARKLE,ΠΡΙΓΚΙΠΑΣ HARRY,ΠΡΙΓΚΙΠΑΣ ΦΙΛΙΠΠΟΣ